text:
Kalkile sitiyasyon yon klas lekòl ann Ayiti kote yo defann elèv pale lang manman yo. Sa vle di yo defann yo pale kreyòl. Nanpi fò sa elèv yo ap etidye, esplikasyon fèt nan yon lang yo pa konprann. Lang sa a se franse. Pwofesè ap pede pini elèv k ap pale kreyòl. Men, pwofesè ki pwofesè, se goumen y ap goumen ak franse. Pi fò egzamen pwogram leta se nan gwo franse elèv dwe ekri yo. Depi yon 200 ane, abitid sa a la kwak lengwis modèn pote prèv kòmkwa kreyòl, tankou nenpòt ki lòt lang ki lang tout bon, ka sèvi byen pwòp pou li pale nenpòt ki pawòl konplike. Ki fè se yon zouti ki anfòm pou enstwi moun.
Pi fò elèv ak pwofesè pale kreyòl sèlman ak papa, manman, frè ak sè yo, lakay yo, ak peyizan yo, ak moun katye yo, nan mache, elatriye. Chante yo chante tout lajounen, se an kreyòl yo chante yo. Istwa ak kont yo tire lè lannuit rive, se an kreyòl yo tire yo. Pawòl ki nan tèt yo ak rèv yo fè, se an kreyòl yo ye … jistan lekòl konmanse landemen.
Sèvi ak franse kòm lang prensipal nan lekòl, sa lakòz kè kontan ak ladrès elèv yo kaba nèt. Tank pwofesè yo pa koute pawòl Michel DeGraff, vye mès sa a pral kontinye bloke devlopman peyi a.
Kwak kreyòl se pa yon lang yo pale nan anpil lòt peyi sou latè, li se lang peyi pa nou. Ki fè li gen valè nan nannan li, menm jan ak tout lòt lang. Istwa ak kilti nou genyen kòm Ayisyen, se pa ti rich sa rich. Kreyòl se yon pati enpòtan nan istwa ak kilti nou. Epi kwak yo poko sèvi ak kreyòl jan yo ta dwe a, lang sa a se yon mwayen esansyèl pou edikasyon reyisi pou tout moun ann Ayiti. Atik nimewo 5 nan konstitisyon ayisyen 1987 la prezante kreyòl la kòm “sèl lang ki simante tout Ayisyen ansanm …” Men yon lòt jan nou ka di pawòl sa a: kreyòl se sèl lang ki kenbe pèp ayisyen ansanm kòm yon “siman” ki kenbe blòk yon miray ansanm. Pawòl nou-menm Ayisyen pale, sa mare nou ansanm, tout bon.
Pwofesè k ap montre moun yon dezyèm lang, yo byen konnen ki kondisyon ki kle pou elèv reyisi vrèman vre: fòk yo konn ni li lang manman yo fen, ni ekri l fen. Ann pran ka yon elèv ann Islann ki gen kenz an, ki li islandè fen fen fen e ki ekri islandè fen fen fen. Kwak lang li pa menm gen 400 mil moun ki pale l sou latè a, poutèt li konn ni li l fen ni ekri l fen, l ap pi fasil aprann yon lòt lang pase yon moun ki pa konn ni li lang manman l fen, ni ekri l fen. Klas kote elèv aprann lòt lang, se ladan n pou yo montre elèv yon lang etranje. Lòt klas pi bon si yo fèt nan lang manman elèv ki ladan yo. Sa se yon verite UNESCO deja rekonèt depi an 1950 kon sa.
Akò ki fèt sou dwa timoun nan Nasyon Zini rekonèt se dwa yon timoun pou li sèvi ak lang manman li. Se yon manman dwa timoun genyen. Men, se tout tan yo derespekte dwa sa a ann Ayiti, espesyalman nan lekòl, nan egzamen leta, nan administrasyon epi nan tribinal. Nan sèvi ak franse epi ak lòt zouti ki fèmen pòt nan figi anpil Ayisyen, sa fè 200 ane depi òganizasyon ann Ayiti ap kore manman distans ki separe konbyen mil moun ki gen mwayen nan men yo ak konbyen milyon moun ki pa gen mwayen nan men yo.
Pwofesè Michel DeGraff nan inivèsite MIT vle bay konkou nan fè teren jwèt la vin egal-ego pou tout timoun ann Ayiti, nan bay lang tout Ayisyen natif-natal premye plas nan tout branch ak tout nivo edikasyon. Michel di nou kreyòl Ayiti a se yon lang total ak pwòp gramè konplike li—menm jan ak angle, franse, amarik, japonè, yowouba, elatriye.
Renmen Michel renmen kreyòl la, se travay li pou lavi l. Gen yon lide ki se poto mitan travay li. Lide sa a, se konbyen kantite ane rechèch ak bon metòd ni nan lengwistik ni nan edikasyon ki apiye li. Lide sa a, men li: se pou lekòl ann Ayiti sèvi ak lang manman elèv yo pou devlope konn li, konn konte ak lòt manman teknik edikasyon. An menm tan, se pou nou bay pwofesè bon antrènman nan sèvi ak kreyòl. Se sa ki pral fè bon jan edikasyon vin a dispozisyon mas pèp la fasil. Bon jan edikasyon sa a va rive fè elèv yo aprann pi byen. Epi y ap rive aprann franse, angle, panyòl pi byen tou. Lang sa yo, nou mèt di se lang etranje pou prèske tout moun ann Ayiti.
Men sa Michel di: “Sa plis pase 200 ane depi n ap tande menm koze a. Se koze sèvi ak franse kòm lang prensipal nan fè lekòl ann Ayiti. Sa pa bay anyen. An tou ka, se te yon mwayen pou kenbe mas pèp la san konesans lekòl ta dwe bay. Sa fè peyi a pa devlope. Epi tou, sa se youn nan rezon ki fè resous ak avantaj Ayiti genyen yo, prèske tout ale nan men moun ki deja fè pati gwoup sosyal ki anwo a e ki deja gen lajan.”
Kit nou dakò ak pozisyon Michel DeGraff la, kit nou pa dakò avèk li, nou rekonèt pawòl pwofesè a pale a se kichòy ki esansyèl nan koze rebati Ayiti a.
Men sa Michel esplike:
Pwoblèm lang lan, se youn nan gwo baryè ki bare wout Ayiti. Toutotan nou pa regle pwoblèm sa a, Ayiti pa kapab avanse pi devan, Ayiti pa kapab antre nan chemen devlopman ki dwe pare pou li a. Kraze baryè lang sa a se yon gwo tèt chaje poutèt prejije ki la lontan nan tèt anpil lidè, anpil pwofesè, anpil paran depi Ayiti konmanse kòm nasyon. Fòk gen chanjman. Nanpwen mwayen fè pwogrè san edikasyon mas pèp la. Epi nou pa kapab bay mas pèp la edikasyon toutotan lekòl pa sèvi serye ak sèl grenn lang tout Ayisyen pale ann Ayiti. Dapre pwogram ofisyèl leta a, se kreyòl ki dwe sèvi kòm prensipal lang nan lekòl primè, ki se sis premye ane nan lekòl fondamantal. Franse ta gen pou yo vin avèk li kòm yon dezyèm lang. Nou konnen se pa sa ki fèt.
Mwen wè kichòy ann Ayiti ki parèt mwen tris depase mezi. Lè mwen te nan peyi a nan mwa jen 2011, mwen te pale ak timoun ki te fèk sot pase egzamen sètifika—egzamen jeneral leta timoun lekòl dwe pran nan finisman klas 6èm ane pou yo kapab antre lekòl segondè. Tout egzamen an te an franse anwetan egzamen sou kreyòl la. Te gen yon gwo diferans ant sa timoun yo konnen vre, sa yo konprann, ak repons yo te ka bay an franse. Poutèt sa, yo pa te ka bay bon repons pou egzamen an jan sa ta dwe fèt.
Lè mwen mande Ministè Edikasyon Nasyonal de ki prevyen egzamen kreyòl la, yo di m Ministè a te ekri egzamen yo nan tou lè 2 lang yo—franse ak kreyòl—pou bay tout kandida menm chans. Malerezman, kandida yo pa te rive gen menm chans tout bon vre: tout kandida mwen te palè avè yo kit se Lagonav, ki se Pòtoprens, yo tout te di m yo pa te jwenn egzamen an kreyòl anwetan egzamen sou kreyòl la. Lè mwen di Ministè a sa, yo di m yo te remèt direktè chak depatman ni vèsyon franse ni vèsyon kreyòl; men, yo pa te verifye si vèsyon kreyòl la te rive nan chak sant egzamen nan tout kwen peyi a.
Kreyòl se sèl grenn lang pi fò timoun ann Ayiti tande lakay yo, nan kominote yo, nan legliz, tout kote yo ye chak jou. Se pa timoun k ap viv alèz epi ki pale ni kreyòl ni franse nan ti gwoup tou piti klas mwayèn nan ak nan klas gran nèg yo. Majorite timoun ann Ayiti se pitit mas pèp la. Pi fò timoun sa yo, tankou pi fò Ayisyen ki abite ann Ayiti, yo pa pale franse. E selon kondisyon y ap viv al ak selon lekòl y ale yo, yo pa ta fouti aprann gwo franse apre sis grenn lane nan lekòl primè. Kouman pou nou sipoze elèv sa yo ta ka montre pwogrè yo fè lekòl lè egzamen fèt an franse ki se yon lang yo pa pale? Sa ki pi tris nan mòd pase timoun nan tenten sa a, se lè nou wè pwogram ofisyèl la declare se ak kreyòl pou yo sèvi kòm prensipal lang nan lekòl primè etan y ap montre yo franse kòm yon lang etranje. Malgre sa, elèv yo oblije pase egzamen ofisyèl la nan lang etranje a kwak pi fò elèv poko konn pale l vre. An verite, sèvi ak franse kon sa, sa antre nan yon bèl pyèj byen prepare pou anpeche pi fò elèv rive nan lekòl segondè ak nan inivèsite. Sa se revè “edikasyon pou tout moun” ajans entènasyonal yo ap soutni ak yon volim lajan. Nou pa kapab sezi wè sa pa bay okenn rezilta. E poutan, malgre pi fò Ayisyen se malere, Ayiti se youn nan peyi ki gen pi gwo pousantaj lekòl prive: plis pase 80% lekòl nan peyi a se lekòl prive. Ki donk, tout lajan sa a, se lave men siye atè.
Katia D. Ulysse: Ki repons ou bay moun ki di lekòl an kreyòl bay mas yo reta angiz li ede yo? Ayiti se youn nan kèk grenn peyi sou latè kote yo pale kreyòl. Ki jan lekòl an kreyòl ta kapab ankouraje moun avanse pi devan?
Michel DeGraff: Bon, mwen-menm mwen pa leve nan mas pèp la. Mwen leve nan yon fanmi klas mwayèn. Epi mwen te an pami pi bon elèv nan youn nan pi bon lekòl peyi a. Malgre sa, gen de lè lekòl an franse te yon baryè, ni pou santiman nou, ni lòt jan, kwak te gen moun ki te pale franse ni lakay mwen ni nan lekòl mwen.
Kite m ba w yon egzanp ki an rapò ak ki jan lang ka fè abi sou santiman moun ata nan klas mwayèn nan. Lè mwen te timoun, mwen te kwè m te konn pale “yon lang edmi”. Kreyòl te vo mwatye franse! Tankou anpil ti konpayèl mwen, paran m ak pwofesè m te konn fòse m pale franse ni lakay ni lekòl. Lè nou te lekòl, egjizans sa a te vle di anpil nan nou te pito pa pale menm pou yo pa fè “fot”. Se sa nou te fè pou kreyòl ki te chita nan fon tèt nou pa aji sou ti franse wòwòt nou an. Vreman vre, kreyòl te sèl lang nou tout nou te pi pale fen. Ak sa mwen vin konnen kounyea kòm lengwis, mwen vin konprann sa nòmal nèt lè kreyòl ki nan tèt tout Ayisyen natif-natal ap aji sou yon lòt lang pi fò nan nou mwatye konnen si yo konnen l vre. Men, kalkile krentif ki nan kè yon timoun piti pou yo pa pase l nan rizib poutèt yon erè li ta ka fè an franse akoz de kreyòl li pi konn pale pase franse.
Jan zanmi m, Yves Dejean, gran lengwis ayisyen, konn di m, men solisyon timoun sa yo jwenn: “Annou pe bouch nou … an franse!” Men tou, depi pwofesè ak granmoun nou pa la pou yo tande nou, se an kreyòl nou pran chenn. Kote nou ta janm fè lide grennen franse lè n ap bay blag, lè nou sou tren foutbòl, pandan kanaval, oubyen nan nenpòt ki sikonstans kote nanpwen kache lonbrit oubyen lè nou pa bezwen fè enteresan pou okenn moun oubyen lè nou pa dèyè 10 sou 10 nan men pwofesè?
Mwen kwè sa mwen fèk esplike la a, se kichòy pi fò Aiysyen abitye wè ann Ayiti. Blag sou “franse mawon” ak sou “bouch si” pa manke. Pawòl sa yo la pou pase moun nan betiz epi pou mete anpil Ayisyen nan wòl yo lè kreyòl fè yo pale “franse mawon”, “derespekte gramè franse”, pwononse mo franse ak “bouch si”, elatriye. Malgre krentif ki pran anpil moun poutèt franse epi ki fè yo santi yo enferyè, se tout tan nou tande moun ap pede repete menm pawòl la: Ayisyen dwe pale franse paske franse se yon lang entènasyonal epi kreyòl pa lang entènasyonal. Mwen bay pawòl sa yon non: “Franse se yon fenèt pou nou wè sa k ap pase sou latè a.” Pawòl sa a pete moun mal anpil. Menm lè yo mete franse devan kòm “yon fenèt pou nou wè sa k ap pase sou latè a”, se ak franse menm yo sèvi tankou yon baryè ki bare wout pi fò Ayisyen, ki bloke moun ki pale kreyòl sèlman epi ki kenbe yo andeyò gwoup ki gen avantaj ak lajan nan pwòp peyi pa yo.
Pi mal toujou, pawòl “franse kòm fenèt sou latè” sa a, pawòl sa a bliye yon manman kondisyon: fòk konesans chita sou fondasyon konprann ak entelijans ki dwe deja la nan tèt elèv yo pou yo reyisi aprann. Ann sipoze ou fè lide monte yon gwo kay blòk ann Ayiti pa egzanp—espesyalman apre tranblemann tè a. Premye bagay pou w okipe, se ki kalite tè ki genyen sou teren an epi ou fouye fondasyon yo selon teren an. Ou pa ta vle bilding ou an degrengole. Tou sa ki pi enpòtan nan chapant lan dwe kadre ak kalite teren ou genyen a epi fòk li konfòme l ak bon jan prensip konstriksyon anvan ou konmanse kalkile ki kalite fenèt ou pral monte.
Se menm bagay edikasyon mande tou. Se pou ou reflechi byen reflechi sou sa yon timoun genyen, sou sa yon timoun pote ki sot lakay li epi nan vwazinaj li—kit se tèl lang, kit se lòt bagay. Elèv ann Ayiti, tankou elèv nenpòt ki lòt kote, yo bezwen yon bon fondasyon nan afè lekòl. Fòk ou sèvi ak sa yon timoun genyen ki rele l “chè mèt, chè metrès” kòm yon avantaj angiz ou wè l kòm yon traka. Ou gen pou w al jwenn timoun yo jan yo deja prepare. Annou pran egzanp peyi Japon. Èske papa ak manman, pwofesè ak otorite leta o Japon fòse sitwayen peyi sa a sèvi ak angle ni lekòl, ni pou egzamen, ni pou tribinal, elatriye, poutèt nanpwen lòt peyi kote se lang japonè ki konmande? Pa gen sa pyès o Japon.
Se sèten nou gen pou nou bay timoun yo yon fenèt pou yo wè sa k ap pase sou latè a. Men tou, nou vle ba yo yon fenèt pou yo wè bèlte peyi d Ayiti yon jan pou yo pa rete apa pou kont yo, pou yo pa gen baryè lang anndan pwòp peyi yo, menm si timoun sa yo fèt nan plenn oubyen nan mòn peyi d Ayiti, menm si yo rele yo “moun an deyò” ki sèlman vle di “moun ki rete an deyò lavil”. Nou pa dwe mete “moun an deyò” sa yo an deyò kote pou yo ta jwenn bon jan edikasyon. An tou ka, kote an deyò sa yo chaje ak bèl mèvèy peyi a: bèl sous dlo, bèl so, bèl lanmè, bèl pyebwa, bèl pwovèb, bèl pawòl an daki, bèl kont “timtim bwa chèch”, bèl istwa konpè chat konpè chen, bèl chante, bèl kout tanbou, bèl dans… Nou merite gade bèl bagay sa yo tou. Nou dwe rekonèt valè yo, renmen yo, epi ekri bèl koze an kreyòl sou yo.
Se sèten nou vle tout sitwayen peyi nou kapab rive rekonèt mezi sa yo vle konnen sou lòt peyi, sa k pre, sa k lwen Ayiti. Men, lè y ap voye je sou tout bagay—ni anndan peyi nou, ni lòt bò dlo—fòk yo gen tèt yo konfyans poutèt yo fyè lè y ap pale kreyòl ki se pwòp lang pa yo, epi lè yo rekonèt tou sa ki gen valè andan zòn kote yo rete yo.
An tou ka, apre nou bay timoun nou yo baz fondasyon solid, nou ka montre yo franse kòm yon dezyèm lang pou yo gen aksè ni sou yon pati nan kilti peyi a, ni sou sa k ap pase nan kèk lòt peyi sou latè a. Men, fòk nou pa bay tèt nou manti: majorite elèv sa yo pa p ka rive pale franse menm jan yo pale kreyòl. Epi tou, elèv ki ka apwofondi etid yo oswa ki ka gen opòtinite pou kolabore ak etranje ta dwe aprann lòt lang tou. Nou dwe sonje nan pwòp zòn pa nou an nan karayib la, fenèt pou gade deyò sou latè a pi fèt ak lang tankou panyòl, angle … epi ak kreyòl tou—lè nou sonje divès lòt mòd pale ki sanble ak kreyòl pa nou an. Nou jwen mòd pale sa yo ann Amerik, lan nò epi nan sid. Nou jwen mòd pale sa yo pi lwen toujou, jis nan Oseyan Endyen nan peyi tankou Sechèl, Moris, Reyinyon.
Teknoloji enfòmasyon ak kominikasyon se yon kokennchenn zouti pou fè elèv ayisyen kale je yo sou lòt peyi sou latè. Pami ti gwoup elèv ki gen chans sa a ann Ayiti gen kèk timoun nan Lekòl Kominotè Matènwa (LKM) ki nan zilè Lagonav. Yo deja konn sèvi ak divès zouti entènèt pou yo kominike ak kèk lòt peyi sou latè. Yo sèvi ak sa moun ki pale angle rele “e-mail”, “FaceBook”, “Twitter”, “Google Translate”, “Skype” epi ak lòt zouti sou entènèt. “Google Translate” se yon kokennchenn zouti ki pèmèt elèv yo tradui dokiman soti nan plizyè lang rive nan kreyòl. Zouti sa a, ansanm ak lòt zouti sou entènèt, bay elèv yo kokennchenn fenèt sou sa k ap fèt nan lòt peyi sou latè menm si se kreyòl sèlman yo pale.
Kèk ti elèv LKM ki pi je klere, ki pi fò, gen tan montre fanmi yo ak pwofesè yo ki jan pou yo sèvi ak zouti entènèt sa yo. Lide m di m youn nan bagay ki fè timoun sa yo gen tan vin gen ladrès sa yo se paske yo te gen chans gen tèt yo konfyans lè y ap aprann. E sa ki fè yo gen tèt yo konfyans lè y ap aprann, se paske yo sèvi lib ak lang manman yo lè y ap etidye.
Ane sa a, m ap travay ak elèv katryèm ane lekòl primè nan LKM epi ak pwofesè yo a nan yon pwogram k ap sèvi kòm model nan manyen jwèt sou òdinatè pou devlope ladrès matematik. Se Fondasyon Nasyonal Lasyans (“National Science Foundation”) o Zetazini ki finanse pwojè a. Sa timoun nan pwojè sa a reyisi bay kòm rannman nan sèvi ak jwèt sa yo, se kichòy ki ta enposib nèt si se an franse yo t ap travay: pou pi fò elèv ak pwofesè ni Lagonav ni lòt kote ann Ayiti, franse se yon lang etranje nan prèske dènye degre. Reyisi nan matematik mande pou elèv yo kapab devlope koze y ap pale a lib epi pou yo kapab detaye rezon ki fè yo jwenn tèl rezilta. Sa vle di lè y ap fè matematik yo dwe pale lang yo pale toulèjou a lib. Pou prèske tout timoun ann Ayiti, lang pa yo se kreyòl. Nan branch matematik (ak nan lòt branch tou), sèvi ak franse bare wout fè pwogrè ak reyisi pou preskè tout timoun ann Ayiti. Se sèten se yon gwo avantaj si lekòl gen mwayen sèvi ak òdinatè ak panno solè ak koneksyon entènèt. Tout bagay sa yo nou mal pou jwenn yo ann Ayiti.
Wi, mwen dakò: Fenèt ki louvri sou tout tè a lè moun konn pale lang entènasyonal epi lè yo sèvi ak entènèt, an prensip sa bay bon konkou. Men, fenèt sa yo ki louvri sou tout tè a konn tounen bann twal yo mare kouvri je. Fenèt sa yo bay timoun kè sote lè moun voye lang manman timoun yo jete epi lè moun vle fòse timoun yo pale yon lang yo pa konnen. Sa se kichòy ki derespektan pou timoun yo. Se kichòy ki fè yo pa genyen tèt yo konfyans. An menm tan tou, gen prejije ki vle fè yo kwè lang entranje a pi siperyè pase lang manman yo.
Èske ou ta renmen rete sou tèt yon gratsyèl ak pi bèl fenèt estwòdinè pandan ou konnen fondasyon yo fèb nèt epi nanpwen anyen anndan an ki pou wou? Ki mele w ak bèl fènèt ki louvri sou bèl bagay ou wè lwen etan ou sou tèt yon gratsyèl ki san lè pou li kraze? Pa pito ou konnen ou sou bon fondasyon solid, youn. Apre sa atò, apre sa sèlman, ou ta mèt jwi bèl fenèt ki louvri sou lòt bèl bagay nan peyi w ak nan peyi etranje. Se lè ou gen bon fondasyon solid sa yo, w ap rive pwofite de lòt bèl bagay sa yo.
Se menm afè nan koze edikasyon lekòl pou pitit mas pèp la ann Ayiti. Si se pa sa, nou gen yon pwoblèm “yon lekòl tèt anba nan yon peyi tèt anba”. Sa se pwoblèm Pwofesè Yves Dejean prezante nan liv li a ak menm non sa: “Yon lekòl tèt anba nan yon peyi tèt anba”. Se yon liv sou foli sèvi ak franse kòm lang lekòl ann Ayiti. Montre moun li an kreyòl, fè lekòl nan tout klas an kreyòl, sèvi ak kreyòl pou tou sa ki enpòtan timoun dwe etidye, depi nan jaden d anfan rive nan klas pou gran jenn fi ak gran jenn jan ki nan inivèsite. Sa nesesè pou peyi a devlope. Sèvi ak lang manman tout moun nan lekòl nou yo, se sa k ap ban nou fondasyon solid ak bon baz konesans pou etid lekòl ki va pèmèt nou rive nan pi gwo degre konesans.
Tan sa a n ap viv apre tranbleman tè a, se yon okazyon pou nou repare fason yo fè lekòl ak fason yo aprann ann Ayiti. Fòk nou gade tou sa nou fè jis kounyea epi se pou nou rekonèt sa pa bay bon rezilta. Nou kapab fè peyi a avanse pi lwen lontan si nou derape ak yon baz edikasyon solid, yon edikasyon ki sèvi ak lang nasyonal nou an, lang tout Ayisyen pale—lang ki “simante” nou tout ansanm. Sa se yon avantaj bab e moustach.
Pou plis enfòmasyon sou kòz pwofesè DeGraff, ale lan sit sa yo:
http://web.mit.edu/
http://www.lenouvelliste.com/
http://web.mit.edu/newsoffice/
http://www.matenwa.org


c: text/html

text:
Emergency Preparedness Materials in Haitian Creole (Families, Pets, Seniors, Disabled, Businesses) (9)
- Collection Created:
- diciembre 16, 2013
Plan Ijans Fanmi - Family Emergency Plan - Haitian CreoleDocument is in Haitian Creole - Asire ou ke fanmi ou genyen yon plan an ka ta genyen yon ijans. Avan yon ijans, chita ansanm epi deside kijan youn pral antre an kontak ak lòt, kote nou prale ak kisa nou pral fè pandan yon ijans. Kenbe yon kopi plan sa a nan twous ak atik pou ijans ou an oubyen yon lòt kote an sekirite ou kapab jwenn li si ta genyen yon dezas.
Preparing Makes Sense For People with Disabilities and Special Needs. Get Ready Now. - Haitian Creole LanguagePreparasyon Pou Moun Ki Andikape ak Moun ki Genyen Bezwen Spesyal. Yon feyè 2-bò, kat pati an koulè ak enfòmasyon an patikilye pou Ameriken ki genyen andikap ak genyen bezwen spesyal sou preparasyon pou ijans.
Family Emergency Plan - Haitian Creole LanguagePlan Ijans Fanmi pou fasilite kominikasyon ak twouve fanmi pandan yon dezas.
Preparing Makes Sense For Older Americans. Get Ready Now. - Haitian Creole LanguageFeyè Kat Pati Pare pou Ameriken ki Aje yo. Yon feyè 2-bò an koulè ak enfòmasyon an patikilye pou Ameriken Aje yo ak konsèy sou jan pou yo prepre pou yon sitiyasyon ijan.
Preparing Your Pets for Emergencies Makes Sense. Get Ready Now. - Haitian Creole LanguageFeyè Twa Pat Ready Pou Bèt Domestik. Yon feyè de bò, twa pati ki genyen enfòmasyon pou moun ki genyen bèt domestik ak sijesyon pou preparasyon ijans pou bèt domestik ki dinamik.
Every Business Should Have a Plan - Haitian Creole LanguageFeyè Kat Pati Pare Pou Biznis. Plan Ijans Fanmi pou fasilite kominikasyon ak twouve fanmi pandan yon dezas.
Emergency Supply List - Haitian Creole LanguageAtik yo Rekòmande Pou Mete nan yon Twous Pou Ijans de Baz. Yon lis konplè ak materyèl nou sijere pou moun ka prepare pou ijans lakay yo ak pou fanmi yo.
Preparing Makes Sense. Get Ready Now. - Haitian Creole LanguagePreparasyon Fè Sans.Prepare ou Kounye a. Kad ak bon sans sa a te kreye pou lanse yon demach pou preparasyon sitwayen. Pou enfòmasyon ak rekòmandasyon pi resan, ale ou entènèt nan www.ready.gov.
Emergency Supply Kit Checklists for Parents and Kids-Ready Kids (Haitian-Creole)
Emergency Supply Kit Checklist for Parents and Kids - Haitian-Creole Language
Asire ou gen ase rezèv pou dire pandan omwen twa (3) jou. Reflechi sou kote w ap viv ak sa ou bezwen. Anvizaje gen yon gwo twous lakay ou, ak pi piti twous pòtatif nan vwati ou oswa nan espas travay ou.

robotstxt: allowed

filter: keep


text:
Prezidan fransè a, Francois Hollande, fè konnen youn nan sòlda peyi li mouri nan yon konfwontasyon avèk militan islamis yo nan pati nò peyi Mali.
Daprè ministè defans fransè a, yon afè de 20 militan tonbe nan lese-frape sa a ki dewoule aprè sòlda fransè ak malyen te lanse len 18 fevriye a yon operasyon pou yo dechouke militan yo kote yo kache nan rejyon nò a.
Sòlda fransè ki mouri a te fè pati yon gwoup parachitis. Se 2èm militè fransè ki tonbe nan Mali depi Lafrans te fè entèvansyon an nan peyi afriken an nan mwa janvye pase a.


text:
Depi mwen tou piti
Se ou menm kй mwen te chwazi
Ou se yon bйl melodi
Ki fй'm santi m lan paradi
Tanpri, tranpri wete mwen nan fredi
Tanpri fй'm kado yon ti souri
Chorus:
(Se pa pou dat)
Ma pe chante pou ou
(Se pa pou dat)
Ma pй reve de ou
(Se pa pou dat)
Ma pe chante pou ou, oh, yeah
Depi mwen tou piti
Se ou mem ke m wen te shwasi
Tankou yon sin espri
Wanvayi zantray mwen cheri
Tanpri, tanpri rete mwen nan la ri...
O Tanpri vinn banmwen lavi
(Se pa se dat)
Ma pe chante pou ou
(Se pa pou dat)
Ma pй reve de ou
Ma pй chante pou ou
Jodi-a mwen finn gran
Poutan m'damou mem jan
M pa ka ba on lajan
Men m gen w bel santiman
Ki klere kon diaman
Men pa kite m fй seman
Ou met kwй m sinseman
Lanmou sa la lontan
Wwoo, wooo, yeah
(Se pa pou dat)
Ma pe chante pou ou
(Se pa pou dat)
Ma pй reve de ou
(Se pa pou dat)
Ma pй chante pou ou
Ki jan pou m mande'w
( ma pe ret tan n)
Ki jan pou m prie'w
( ma pй ret tan n)
Depi dat mwen la mape retann
Vinn wete mwen amba la pli
Ma pe retann jounin ( wo, wo)
Jounen wa va ban m min (wo, wo)
Pou mwen mennen w ale
Yon ti kote byen lwen ( wo, wo, wo )
Pou lanmou nou donnen (wo, wo)
Kon bйl flй lan seren
Ki refise femen ki ferise finin
Lyrics taken from http://www.lyricsmode.com/lyrics/a/alan_cave/se_pa_pou_dat.html


text:
Miami-Dade Transit ap chèche moun pou aplike pou pòs Chofè Otobis pattaym. Depatman an ap asepte aplikasyon sou entènèt nan www.miamidade.gov/jobs, rive 3 janvye 2012.
Moun ki jwenn travay sa a yo ap touche pandan yo nan trening. Chofè Bis ki nan trening yo ap touche $14.71 pa è, epi yap kontinye gen eksperyans kòm Chofè Otobis pattaym.
Yap esplike aplikan yo benefis Konte Miami-Dade bay yo pandan oryantasyon.
Chofè Otobis yo elijib tou pou aplike pou lòt pòs andedan Miami-Dade Transit - ki va ofri yo chans pou jwenn vanse nan karyè yo andedan pi gwo depatman transpò piblik nan Florid ak 14yèm pi gwo nan Etazini.
Pou yo chwazi yon aplikan, li fèt pou pase yon bakgrawonn tchèk ak yon egzamen medikal, epi li fèt pou gen bagay sa yo:
- Yon diplom hayskoul oswa diplom GED
- Yon foto kat didantite, tankou lisans pou kondwi nan Eta Florid
- Prèv ke yo pase seksyon nan egzamen Lisans Chofè Komèsyal (CDL) la sou Konesans Jeneral, Fren Lèzè (Air-Brake) ak Transpò Pasaje
Moun ki enterese aplike pou pòs Chofè Otobis yo ka jwenn plis enfòmasyon lè yo rele Liy Enfòmasyon pou Travay Konte Miami-Dade la (305) 375-JOBS (5627), oswa lè yo ale nan yon South Florida Workforce One-Stop Career Center. Moun ki pa gen aksè entènèt lakay yo ka ale nan nenpòt bibliyotèk Konte Miami-Dade, kote yo ka itilize yon konpitè ki gen aksè entènèt pou yo konekte a www.miamidade.gov/jobs pou aplike sou entènèt.


text:
FEMA pwolonje pwogram Asistans Abri Tranzisyon an (Transitional Sheltering Assistance) nan New York
NEW YORK – Ajans Federal Jesyon Ijans lan (Federal Emergency Management Agency), sou demand Eta New York la, te apwouve yon pwolongasyon 39 jou pou pwogram Asistans Abri Tranziyon an (TSA: Transitional Sheltering Assistance ), ki pèmèt sivivan elijib Siklòn Sandy ki pa ka retounen lakay yo rete nan otèl k ap patisipe yo.
Dat pou TSA tcheke nan kès la pwolonje jiska 7 jiyè. FEMA ap rele aplikan ki kalifye yo pou nouvo pwolongasyon an pou l avize yo nouvo dat pou tcheke nan kès la. Y ap evalye aplikan ki kalifye pou nouvo pwolongasyon pou asistans kontinyèl la, sou yon baz ka pa ka.
Pwogram tanporè TSA a pèmèt sivivan Siklòn Sandy kay yo te domaje anpil oswa kraze yo pou yo rete nan yon otèl pou yon tan limite. FEMA peye depans chanm nan dirèkteman bay otèl la.
Pwolongasyon an te apwouve pou ede aplikan sa yo pou yo ka toujou kalifye pou pwogram nan pou yo rete nan otèl pandan FEMA ak eta, ak patnè lokal li yo ap travay pou idantifye solisyon lojman alontèm.
FEMA kontinye travay nan kowòdinasyon ak ajans patnè lokal, eta, tribi ak volontè yo, pou asiste aplikan yo gras ak asistans ak trètman dosye ki konplè pou idantifye epi fè yo fè tranzisyon nan lojman tanporè ki pi apwopriye oswa lojman alontèm.
Pou ou aprann plis sou Asistans Piblik FEMA nan New York, ale sou: fema.gov/public-assistance-local-state-tribal-and-non-profit ak dhses.ny.gov/oem/recovery. Pou plis enfòmasyon sou rekiperasyon apre katastwòf nan New York, ale sou fema.gov/sandyny, twitter.com/FEMASandy, facebook.com/FEMASandy ak fema.gov/blog.
###
Misyon FEMA se pou sipòte sitwayen ak sekouris nou yo pou asire nou ke antanke nasyon nou travay ansanm pou konstwi, soutni, epi amelyore kapasite nou, pou nou prepare, pwoteje kont, reponn a, rekipere, epi diminye tout risk yo. Èd pou rekiperasyon disponib san konsiderasyon sou ras, koulè, relijyon, nasyonalite, sèks, laj, enfimite, metriz lang Anglè oswa sitiyasyon ekonomik. Si ou menm oswa yon moun ou konnen te sibi diskriminasyon, rele FEMA gratis nan 800-621-FEMA (3362). Pou TTY rele 800-462-7585.


text:
Nan New Delhi, kapital Peyi Lend, minis afè atranjè a, Salman Khurshid, di li konsidere yon atak manm lame peyi Pakistan te lanse sou kèk sòlda endyen kòm yon “zak abominab” e li anonse Lend pral bay yon repons apwopriye pi ta nan jounen 9 janvye a.
Pandan chèf diplomasi endyèn nan t ap ale nan televizyon madi 8 janvye a, li anonse otorite gouvènman an ak dirijan lame peyi a pral travay ansanm pou yo deside ki aksyon yo pral pran.
Daprè Minis Khurshid toujou, ensidan an –kote sòlda pakistanè te touye 2 militè endyen tou prè fwontyè peyi a nan rejyon Kashmir la-- se yon zak ki innakseptab.


text:
Hatteras Vag JAS Dwa alantou kwen an
Jwenn pare. JAS nan Vag Hatteras se prèske sou nou. Semèn pwochen nou Choute nan pòsyon nan kòt East nan AWT la, epi si ou ap panse sou plan sa yo dènye vwayaj minit, tan an se kounye a. Prévision a se kap pwomèt, e nou gen yon aksyon chaje semèn devan nou. The crew in North Carolina is very welcoming with parties and events planned every day, to coincide with the Main Event.
Here is a schedule of event activities.
Fenèt Konkou: 16 septanm-21. Kote ak lè yo dwe detèmine chak jou depann sou kondisyon.
Dimanch: 7pm: Van-NC: Tcheke Nan / Enskripsyon
Lendi: 7pm: Van NC klinik Kevin Pritchard ak fim, New Hawaii a ak Fabrice bo
Madi: 7pm: Fox Espò
Mèkredi: 7pm: Oseyan Air
Jedi: 7pm: Avon vwal kay
Vandredi: 7pm: Kleub Koru Fèmti Seremoni
Samdi: Fini moute konkou si sa nesesè ak rekonpans sou plaj la
Category: Uncategorized


text:
Kalma INK poupou fèt pa vire sann pa Felix McCormack disponib nan populè. Sa a se premye a nan yon koleksyon nan mèb ki sèvi ak kalma lank kòm bwa lank. The inspiration comes from the way coloured slips are often applied to… Li plis
100% Nòvèj nan Tant Randevou London 2013 - Yon vag nouvo de Design nan peyi fyord yo! Mòn yo ki baze designer Philipp Soti nan lapen se youn nan 10 x 10 designers to feature in the showcase at… Li plis
Ecofriendly Bindi Dot pouf a li nan yon pouf twal enspire pa Bindis yo kolore ki fanm Ameriken mete sou fwon yo. Modèl la resultant pwa dot se yon reprezantasyon pwosede ki vibwan kreye nan abandone Sarees swa.
Se pa sèlman yo se sa a ecofriendly klere ki gen koulè pal Pompom pouf étonant bèl men li tou te gen yon istwa dèyè. Istwa a nan Pom Pom pouf a se ke li la te fè soti nan la swa resikle saree. Avni Studio, yon designer Ameriken,… Li plis
Franse Designer Pierre Lota te angaje nan yon pwojè li rele 1 Objè nan 1 Minit pa Pierre Lota. He creates a video of him assembling one of his own awesome designs pieces from improvised materials and makes… Li plis
Plumen se premye nan mond lan enèji designer ekonomize anpoul limyè, ki fèt nan Hulger & Samyèl Wilkinson. Plumen a Non soti nan lise a ","Plim yo dekoratif nan yon zwazo ak" Cavity,"Inite a nan limyè. Plumen… Li plis


text:
Florida KidCare, ki gen ladann Healthy Kids, Medicaid, MediKids ak Children’s Medical Services, gen enskripsyon ouvè pandan tout ane a! Li fasil pou aplike paske ou itilize yon sèl aplikasyon pou aplike pou tout pwogram yo. Florida KidCare ap mete pitit ou nan pwogram ki pi konvnab pou bezwen pitit ou a.
HIPAA Prensip Konsènan avi sou Konfidansyalite:
To read more about our privacy practices regarding health and medical information under the Health Insurance Portability and Accountability Act ("HIPAA"), please click here to read our HIPAA Notice of Privacy Practices
Aksè a Enfòmasyon Asirans KidCare Laflorid la. [79.6 KB PDF]


text: 1Pa fè grandizè pou sa ou pral fè denmen. Ou wè jòdi, ou pa konn denmen. 2Kite lòt moun pale byen pou ou. Pa fè sa ou menm. Kite etranje fè lwanj pou ou. Pa janm fè lwanj tèt pa ou. 3Wòch lou, sab lou. Men, yo pa ka pi lou pase yon moun san konprann lè l fache. 4Lè yon moun ankòlè, li kraze brize. Men, ki moun ki ka kenbe tèt ak yon moun k'ap fè jalouzi? 5Pito ou rale zòrèy yon moun kareman pase pou ou kite l konprann sa li fè a pa anyen. 6Zanmi rale zòrèy ou pou byen ou, men lènmi pase men nan kou ou pou woule ou. 7Lè vant moun plen, yo refize ata siwo myèl. Lè moun grangou vre, menm bagay anmè gou nan bouch. 8Yon moun ki lwen lakay li, se tankou yon zwazo ki byen lwen nich li. 9Losyon ak lwil santi bon bay kè kontan. Konsèy yon bon zanmi remoute kouray. 10Pa janm bliye zanmi ou, ni zanmi papa ou. Lè zafè ou pa bon, pa al lakay frè ou. Yon bon vwazen pi bon pase yon frè ki lwen. 11Pitit mwen, aprann gen bon konprann. Fè kè m kontan. Konsa, m'a ka reponn moun k'ap kritike m yo. 12Moun ki gen konprann, lè li wè malè ap vin sou li, li wete kò l. Moun sòt pote lestonmak li bay, epi se li ki peye sa. 13Si yon moun sòt jouk pou li asepte bay pawòl li pou dèt yon etranje, se pou yo sezi ata rad ki sou li jouk lòt la peye. 14Si ou di yon zanmi ou bonjou twò fò granmaten, se tankou si ou te ba li madichon. 15Yon fanm ki toujou ap chache kont, se tankou yon goutyè k'ap degoute lè lapli ap tonbe tout lajounen. 16Si ou rive fè l pe bouch li, w'a kenbe van ak men ou, w'a kenbe lwil ak dwèt ou tou! 17Menm jan fè file fè, konsa tou pou moun, yonn aprann nan men lòt. 18Moun ki pran swen yon pye rezen, se li ki va jwenn rezen pou li manje. Moun ki fè travay mèt li byen, y'a gen respè pou li. 19Lè ou kanpe devan glas, ou wè jan ou ye. Lè ou gade anndan kè ou, ou wè ki moun ou ye. 20Menm jan toujou gen plas pou mò kote mò yo ye a, konsa tou, toujou gen plas pou lanvi nan kè moun. 21Yo pase lò ak ajan nan dife pou wè si yo bon. Konsa tou, dapre jan yo nonmen non yon moun, yo ka di ki moun li ye. 22Ou te mèt woule yon moun sòt anba baton tankou yo bat pwa, se pa sa k'ap fè l kite sòt. 23Chache konnen jan tout bèt ou yo ye. Pran swen yo. 24Richès pa la pou tout tan. Ou ka pa rive pase tout byen ou bay pitit pitit ou. 25Lè ou koupe zèb, li pouse ankò. Konsa, toujou gen zèb sou mòn yo. 26Mouton ou yo ap ba ou lenn pou fè rad met sou ou. Bouk kabrit yo ap rapòte ou lajan pou achte tè pou fè jaden. 27W'a jwenn kont lèt kabrit pou ou bwè ak fanmi ou ansanm ak moun k'ap sèvi lakay ou.


text:
Wikipedya:Bak sab
Bonjou. Ou nan Bak sab la. Li fèt pou ede ou komanse itilize sistèm kreyasyon ak modifikasyon atik nan Wikipedia. Ou ka fè tout kalite tès ke ou vle. Ou jis bezwen klike sou "edite" anwo paj sa a, ekri chanjman ou yo, epi klike sou "anrejistre" (Save page).
Ou pa bezwen okipe ou si paj sa chanje. Kèk moun toujou ap chanje li.
Mwen ekri kreyol.
eerihirheirhihe i
thieéc ndn dink aéddkn kn
Henry Francillon sé té yon jwè ekip Météor 3ieme ak 2ieme katégori li té kon jwé en kachèt paské manman'n pat vlé'l jwé foutbol.Li té jwè avan apré li vin gadyen'n bi.antré tan li grandi e li alé nan Victory yon ekip li té renmen anpil,li te tèlman bon ke li détroné gadyen ki té la avan ni qui te rélé ti Camélo. sé nan Victory li pran matirité et li vin jwè séléksyon nasyonal.Li té fè yon ti brouyay ak Victory e li alé jwé pou Violet men sa pat diré trò lontan e li tounen nan Victory.Li tèlman renmen foutbol ke lè koup Pradèl fini,pandan vakans li jwé nan chanpyona Piétion-vil pou yon ékip qui té rélé Jagua du canapé-vert e li champyon plizyè fwa avèl.Nou ka di sé youn nan pi bon gadyen ou si non pi bon gadyen ke Ayiti pat jam genyen


text:
NEW YORK – Ajans Jesyon Ijans lan solisite kandida pou patisipe nan Konsèy Preparasyon Jèn Ajans lan.
Konsèy Preparasyon Jèn nan bay yon opὸtinite pou jèn lidè sèvi kὸm manm nan yon konsèy nasyonal ki distenge. Yon lὸt benefis se konplete yon pwojè preparasyon jèn selon chwa yo.
Manm konsèy yo gen yon chans pou aprann sou preparasyon pou katastwὸf de lidè nan FEMA ak lὸt ὸganizasyon nasyonal ki konsakre yo nan preparasyon jèn.
Moun yo chwazi yo ap patisipe nan Somè Konsèy Preparasyon Jèn nan, yon rankont ak lidè jesyon ijans yo pou diskite etap pou ranfὸse rezistans nasyon an kont tout kalite katastwὸf. Manm konsèy yo ka patisipe tou nan rankont preparasyon nasyonal, rejyonal, eta, tribi, ak lokal yo.
Patisipan yo sanse reprezante pèspektiv jèn sou preparasyon ijans ak transmisyon enfὸmasyon nan kominote yo. Chak konsèy sanse devlope epi konplete yon pwojè ki gen rapὸ ak preparasyon espesifik rejyon li ak entere rejyon l yo. Anplis yap patisipe nan Somè a nan ete 2013, manm konsèy yo ka patisipe tou nan rankont preparasyon nasyonal, rejyonal, eta, tribi ak lokal yo epi prezante travay yo.
Yo prevwa pou manm yo rankontre ak FEMA sou yon baz regilye atravè apèl konferans pou bay rezilta ki kontini sou estrateji, inisyativ ak projè pandan tout dire manda yo a.
Nou ankouraje nenpὸt moun ki nan laj 12 ak 17 an ki angaje nan preparasyon endividyèl ak kominotè pou aplike oswa nome pou sèvi nan Konsèy Preparasyon Jèn nan.
Yon moun ka aplike nan non pa l, oswa yon adilt ki familye ak aktivite preparasyon jèn yo ka nome l.
Moun ki enterese pou aplike dwe soumèt yon fὸm aplikasyon ranpli, yon lèt prezantasyon ak yon lèt rekὸmandasyon. Let rekὸmandasyon an ka soti nan men yon adilt, ki enkli yon paran, responsab, premye repondan oswa pwofesè.
Nou dwe resevwa tout aplikasyon ak materyèl sipὸ pou pita 19 Avril 2013 a 11:59 E.D.T. pou w ka kalifye.
Yap seleksyone manm konsèy yo baze sou pὸs vakan yo epi yap pibliye an Me 2013. Lè yo seleksyone, manm yo ap sèvi nan Konsèy la pou en an, ak opsyon pou pwolonje pou yon lὸt ane, ki baze sou yon demand fὸmèl FEMA.
Pou plis enfomasyon sou Konsèy Preparasyon Jèn ak travay FEMA sou preparasyon jèn, epi pou jwenn aksè a materyèl aplikasyon yo, tanpri ale sou www.ready.gov/youth-preparedness.


text:
Èpès senpleks
thumb|right|200px|VÈS-2 enfeksyon VÈS (Viris Èpès Senpleks) se yon enfeksyon koze pa tip 1 (VÈS-1) ak tip 2 (VÈS-2) pli komen nan ilsè jenital. Jeneralman, enfeksyon èpès jenital koze pa VÈS-2.
Kontni
Siy ak Sentòm[edite | modifye sous]
Nan enfeksyon primè epi ki retounen tout tan, la pli pa de moun asentomatik (san sentòm) oswa montre siy piti oswa sentòm. Si ou gen sentòm, premye plè yo parèt nan lespas de 2 semèn apre ke viris la te transmèt.
Sentòm nan fanm enkli[edite | modifye sous]
- Pèt vajinal
- Gratèl
- Iritasyon nan anis (twou dèyè)
- Ti blesi tout otou zòn jenital oswa dèyè
- Enfeksyon nan bouch oswa sou lèv
“ti blesi lafyèv”
- Sentòm tankou grip (fyèv ak glann
anfle)
Sentòm nan gason enkli[edite | modifye sous]
- Pèt nan pijon
- Doulè oswa difikilte pou pipi
- Tèt pijon an anfle oswa douloure
- Iritasyon nan anis (twou dèyè)
- Ti blesi tout otou zòn jenital oswa dèyè
- Enfeksyon nan bouch oswa sou lèv
“ti blesi lafyèv”
- Sentòm tankou grip (fyèv ak glann anfle)
Transmèt[edite | modifye sous]
Enfeksyon viris Èpès Senpleks yo transmèt pa:
- Transfè saliv (krache)
- Sèks Vajinal, nan dèyè, oswa sèks
sousad (VÈS-2)
- Kontak oral-jenital, oral-anal, ak anal-jenital
- Manman ki enfektè pase sa bay tibebe pandan
y ap akouche pa vajen
Complikasyon/Konsekans yo[edite | modifye sous]
Si enfeksyon HSV an rete san trete ka lakòz pou:
- Blesi ki doulè nan jenital ki Retounen tout tan
- Ogmantasyon risk pou trape enfeksyon VIH
- Ogmantasyon nan efektivite nan moun ki enfektè
an VIH Si enfeksyon VÈS lan rete san trete, pandan gwosèka lakòz pou:
- Enfeksyon fatal nan tibebe ki fenk fèt
Tretman[edite | modifye sous]
Pa genyen tretman pou èpès, men medikaman antiviral fè blesi yo ale pli vit. Tretman dwe enkli medikaman ke yon doktè preskri. Souvan yo itilize, Asiklovir, Famisiklovir, Valasiklovir avan epi pu lòt epizòd yo tou pou kòm terapi pou redwi yo.
Prevansyon[edite | modifye sous]
- Abstinans sou kontak seksyèl
- Kapòt letèks ka pa redwi risk pou èpès jenital si kote ki enfektè an pa kouvri
- Evite kontak seksyèl avèk yon patnè ki enfekte
Rekòmandasyon pou anpeche pwopagasyon enfeksyon[edite | modifye sous]
- Sispann kontak seksyèl si siy yo oswa ou genyen
sentòm
- Fè tès sondaj pandan gwosès
- Notifye tout dènye sèks patnè yo si ou enfekte [1]


text: 1Men sa Bondye di k'ap rive peyi Mowab: — Y'ap detwi lavil Ar-Mowab nan yon grenn nwit. Tout peyi Mowab la frèt! Y'ap pran yon sèl nwit pou yo detwi lavil Ki-Mowab la! Apre sa, tout peyi a frèt! 2Moun peyi Mowab yo ap kouri moute lavil Dibon, sou tèt mòn yo pou y'al kriye. Moun peyi Mowab yo pral plenn tèlman y'ap nan lapenn pou lavil Nebo ak lavil Medeba. Yo taye tout cheve nan tèt yo, yo koupe tout bab nan figi yo. 3Nan tout lari, moun ap mache ak rad sak sou yo. Sou tout plas piblik, sou teras anwo tout kay, moun ap plenn. Dlo ap koule nan je yo tout. 4Moun lavil Esbon ak moun lavil Eleale ap pouse rèl. Moun tande yo jouk lavil Jakaz. Ata sòlda lame Mowab yo ap tranble. Yo pèdi tout kouray yo. 5Kè m ap fann pou peyi Mowab! Moun li yo ap kouri al kache jouk lavil Zoa ak lavil Eglat-Chelichiya. Moun ap kriye antan y'ap rale moute ti pant pou rive lavil Loukit la. Moun ap rele antan y'ap kouri met deyò sou wout ki mennen lavil Owonayim lan. 6Larivyè Nimrim chèch. Tout zèb fin cheche. Fèy pyebwa yo fennen. Tout pyebwa mouri. 7Tout moun ap janbe lòt bò Ravin Banbou avèk tou sa yo genyen ak tout pwovizyon yo. 8Toupatou, sou fontyè peyi Mowab la, se rèl. Rèl yo rive jouk nan zòrèy moun lavil Eglayim ak moun lavil Berelim. 9Lavil Dimon, dlo larivyè a wouj ak san! Men Bondye pare yon pi gwo malè pou lavil Dimon. Se la yon lyon pral touye dènye moun peyi Mowab ki te resi chape kò yo. Se la tout rès moun peyi Mowab yo pral mouri.


text:
1
Jézi Vini An Latè-a
1Avan anyen té fèt, Pawòl-la té ja la. Pawòl-la té la épi Bondyé, èk Pawòl-la sété Bondyé. 2Pawòl-la té la dépi an koumansman-an èk Bondyé. 3Sété Pawòl-la Bondyé sèvi pou fè tout bagay, épi la pa té ni anyen ki té fèt si sé pa li ki té fèʼy. 4Sé an li lavi sòti. Lavi sala i ni-an té bay tout moun klèté. 5Klèté-a ka kléwé an nwèsè èk nwèsè-a pa janmen étenn klèté-a.
6Bondyé voyé an konmisyonnè, an nonm yo té ka kwiyé Jan Batis. 7Jan Batis vini pou di moun lavéwité-a konsèné klèté-a pou tout moun ki tann lavéwité-a sa kwè. 8Sé pa li ki té klèté-a, mé i vini pou di moun lavéwité-a konsèné klèté-a. 9Klèté sala sé bon klèté-a ki vini asou latè-a èk sé li ki ka kléwé tout moun.
10Pawòl-la té an latè-a, èk magwé sé li Bondyé sèvi pou fè latè-a, sé jan latè-a pa té menm konnèt li. 11I vini an péyiʼy menm, mé sé jan péyiʼy-la pa wisivwèʼy. 12Mé adan té wisivwèʼy èk kwè an li, kon sa i ba yo dwa pou yo sa vini ich Bondyé. 13Yo pa vini ich Bondyé mannyè ti manmay ka fèt an latè-a, mannyè manman èk papa ka fè plan pou ni ti manmay, mé sé Bondyé menm ki fè yo vini ich li.
14Pawòl-la tounen an moun èk i viv anpami nou. I té plen lagwas èk i moutwé nou ki moun Bondyé yé pou vwé. Nou wè pouvwaʼy, sété pouvwa-a Papa-a té bay sèl Gasonʼy-lan.
15Sété li Jan Batis té ka palé lè i té di byen fò, “Mi moun sala mwen té ka palé-a lè mwen té di, ‘I ka vini apwé mwen, mé i pli enpòtan pasé mwen, paski i té la avan mwen té fèt.’ ”
16Paski i té ni tèlman lagwas, i benni nou tout. I ban nou bennédiksyon yonn asou lòt. 17Sé Moziz Bondyé té sèvi pou bay sé jan Izwayèl-la lwa-a, mé sé Jézi Kwi Bondyé sèvi pou voyé lagwas èk pou moutwé nou ki moun Bondyé yé pou vwé. 18Pyèsonn pa janmen wè Bondyé. Sèl Gason-an, ki sé menm èk Bondyé èk ki a koté Papaʼy, sé li ki fè moun konnèt Bondyé.
Jan Batis Pwéché Konsèné Jézi Kwi
(Mafyou 3:1-12; Mak 1:1-8; Louk 3:1-18)
19Sé chèf Jwif-la an vil Jérouzalèm voyé déotwa pwèt èk nonm bwanch lafanmi Livay#1:19 nonm bwanch lafanmi Livay. Yo té nonm ki té ka édé an Kay Bondyé-a. koté Jan Batis, yo mandéʼy, “Ki moun ou yé?”
20Jan Batis pa té wifizé wéponn yo, mé i di yo aklè, san i séwé yo anyen. I di yo, “Sé pa mwen ki Mèsaya-a, wa-a Bondyé té pwonmèt pou voyé-a.”
21Yo diʼy, “Bon, kilès ou yé? Ès ou sé Ilaydja#1:21 Ilaydja. I té an pwòfèt ki té la konmen san lanné avan Jézi Kwi vini. Sé Jwif-la té ka èspéyé i té kay viwé ankò.?”
Jan Batis di, “Non, mwen sé pa Ilaydja.”
Yo diʼy, “Ès ou sé Pwòfèt-la#1:21 Pwòfèt-la. Pitèt yo té ka palé konsèné pwòfèt-la Bondyé té di Moziz i té kay voyé-a. ki té pou vini-an?”
I wéponn yo, “Non.”
22Yo di, “Si sé sa, di nou ki moun ou yé. Nou ni pou mennen wépons-lan viwé bay sé moun-an ki voyé nou-an. Ki sa ou ni pouʼw di asou kòʼw?”
23Jan Batis wéponn, i di yo:
“Mwen sé ‘vwa an moun ki ka kwiyé byen lwen an hòtè:
Fè an chimen ki dwèt bay Senyè-a pouʼy sa pasé!’ ”
Sé sa pwòfèt Izaya té di.
24Sé konmisyonnè-a sé Fawizyen-an té voyé-a mandé Jan Batis, 25“Si ou sé pa Mèsaya-a, ou sé pa Ilaydja, ou sé pa Pwòfèt-la, pouki ou ka batizé moun?”
26Jan Batis wéponn yo, i di, “Mwen ka batizé èk dlo, mé la ni yon moun ki doubout anpami zòt menm èk zòt pa konnèt li. 27Moun sala ka vini apwé mwen, mé mwen pa menm vo pou délasé soulyéʼy.”
28Tout sé bagay sala pwan kou an Bèfanni bò Lawivyè Jouden-an koté Jan Batis té ka batizé-a, asou fasad sòlèy lévan.
Jézi Sé Ti Mouton Bondyé-a
29An li denmen, Jan Batis wè Jézi ka vini koté i té yé-a. I di, “Mi Ti Mouton Bondyé-a. Sé li Bondyé voyé pou tiwé péché an latè-a! 30Sé li mwen té ka palé lè mwen té di, ‘An nonm ka vini apwé mwen, mé i pli enpòtan pasé mwen, paski i té la avan mwen té fèt.’ 31Mwen pa té konnèt ki moun i té kay yé, mé wézon-an mwen té ka batizé zòt an dlo-a sété pou fè zòt sé jan Izwayèl-la konnèt li.”
32Mi sa Jan Batis di konsèné Jézi Kwi: “Mwen wè Lèspwi Bondyé sòti an syèl désann menm kon an toutwèl, èk Lèspwi-a wèsté épiʼy. 33Mwen pʼòkò té sav sé li ki té moun-an Bondyé té pwonmèt pou voyé-a. Mé Bondyé ki té voyé mwen batizé moun èk dlo, té ja di mwen, ‘Ou kay wè Lèspwi mwen désann èk wèsté épi an nonm. Sé li ki kay batizé moun èk Lèspwi Bondyé.’ ” 34Jan Batis di, “Mwen wè sa fèt èk mwen ka diʼw sé li ki Gason Bondyé-a.”
Sé Pwèmyé Disip Jézi-a
35An li denmen ankò, Jan Batis té doubout la èk dé an sé disip#1:35 disip. An disip sé an moun ki apwann anba an lòt èk i ka swiv li an tout sa i ka fè. li-a. 36Lè i wè Jézi ka pasé, i di, “Mi Ti Mouton Bondyé-a!”
37Dé disip li-a tann lè i di sa èk yo pati èk Jézi. 38Jézi tounen èk i wè yo ka swiv li, i mandé yo, “Ki sa zòt ka chaché?”
Yo di, “Rabay, koté ou ka wèsté?” (Sa vlé di Titja.)
39Jézi di yo, “Vini wè.” I té bò katwè apwémidi. Kon sa yo pati épiʼy èk yo wè koté i té ka wèsté, èk yo pasé lèstan jouné-a épiʼy.
40Yonn adan yo sété Androu, fwè Simon Pita. 41Menm lè-a i jwenn fwèʼy, i diʼy, “Nou ja jwenn wa-a Bondyé té pwonmèt pou voyé-a, moun-an nou ka kwiyé Mèsaya-a” (an langaj Grik-la non sala sé Kwis).
42Èk Androu pwan Simon èk i mennenʼy bay Jézi. Jézi gadé Simon èk i diʼy, “Nonʼw sé Simon gason Jan, mé yo kay kwiyéʼw Sifas” (non sala sé an non menm kon Pita ki vlé di “an kayè”).
Jézi Kwiyé Filip Èk Natannyèl Vin Swiv Li
43An li denmen, Jézi té fè lidé pou alé Galili. Jézi jwenn Filip èk i diʼy, “Swiv mwen!” 44Filip té sòti Bèfsayda, vil-la koté Androu èk Pita té ka wèsté-a. 45Filip jwenn Natannyèl èk i diʼy, “Nou ja jwenn moun-an Moziz èk sé pwòfèt-la té ékwi asou an liv lwa-a. Nonʼy sé Jézi, gason Jozèf, i sòti Nazawèt.”
46Natannyèl diʼy, “Ki bon bagay ki sa sòti an Nazawèt?”
Filip diʼy, “Vini wè.”
47Lè Jézi wè Natannyèl ka vini koté i yé-a, i di, “Mi an jan Izwayèl pi, la pa ni pyès wiz an li!”
48Natannyèl mandéʼy, “Ki mannyè ou fè konnèt mwen?”
Jézi diʼy, “Mwen wèʼw lè ou té anba pyé fwi-a dépi avan Filip té kwiyéʼw.”
49Natannyèl diʼy, “Titja, ou sé Gason Bondyé! Sé ou ki wa Izwayèl!”
50Jézi diʼy, “Ès sé paski mwen di mwen wèʼw anba pyé fwi-a ou kwè sa? Ou kay wè pli gwo bagay pasé sa!” 51I di yo, “Mwen ka di zòt lavéwité-a, ou kay wè syèl-la ouvè èk nanj Bondyé ka mouté désann#1:51 nanj...désann. Pitèt Jézi ka di sé li ki léchèl-la ant syèl-la èk latè-a, menm léchèl-la Jakòb té wévé-a. asou mwen Gason Lézòm-lan#1:51 Gason Lézòm-lan. Gason Lézòm sé an non Jézi ka kwiyé kòʼy..”


text:
Tibob's Lyrics (Kretyen Boutlèg)
GOD DID IT AGAIN!!! Tibob's 4th Album was a rapid success like the previous 3. "LI KONNEN M LA", "MEN NOU", "M PA KA JWE" were overnight mega hits. Tibob's usual diverse music style virtually attained perfection: slow worship, zouk, compas, hot-paced praise and Tibob's own crafted rhythms. The words are as poignant as ever and the poetic level competes with the depth of the spiritual lyrics. A true Chef-d'oeuvre.
NazaReleases:
New Upcoming Releases
After the very successful release of 2 albums in the beginning of the year (2014), Tibob is working on 5 CD projects: Herby Guillaume's, Roi David's and Prince Djecko's next album for 2015 and 2-French-Only albums to target the wider world French market of Africa, Europe and the Americas. For 2015, he also has his eyes set on shooting and editing 25 videos for 2 DVDs of 2 of his past CD projects: 77x7 fwa & Kretyen Boutlèg.
Updated: October 2, 2014
NazaNews:
Upcoming Events Near You
Tibob/Prince Djecko/Roi David in Maryland Oct 4; Phily Oct 5; Reading, PA Oct 11; Calgary, Canada Oct 12; Montreal Oct 18-19; Boston Oct 24-26; Orlando Nov 1; Tampa Nov 2; Spring Valley Nov 8; Bahamas Nov 10-17; Miramar, FL Nov 17-24; Jacksonville, FL Nov 29; Palm Bay Nov 30.
Updated: October 2, 2014
NazaEvents:
A Summer Of Nazareth
Tibob/Prince Djecko/Roi David have spent one of the most eventful summers in the Nazareth ministry. Countless number of souls were blessed in Martinique, Ottawa, Bahamas, Orlando, Montreal, Ohio, Haines City (FL), Stamford (CT) through revival preaching and singing/praising/worshipping. God is so faithful.
Updated: October 2, 2014
Tibob's Lyrics - Kretyen Boutlèg
Poetic perfection espouses lyrics depth to produce spiritual power through strong musical delivery.
Kretyen Boulèg (2010)
1. Papa m Konnen m La
M ap chante avè yo
M ap manje pami yo
Mwen la nan mitan yo
Poutan kou m vire do
Se koutlang kout kouto
Mwen pa konn sa m fè yo
Se Bondye k fè m favè
Si chante m bay limyè
Pou geri mal nan kè
Pa konte m kòm chantè
M ap jere w ministè
Yon onksyon k sot anlè
Papa m konnen m la
Anba mechan yo kè m pa sote
Gran Frè m konnen m la
Nan bann jalou yo m pa ebranle
Sentespri konnen m la
Nan dezè a m ap espere
Jezu pa m nan konnen m la
Jou temwanyay mwen m ap tann rive
-II-
Yo vle wè m sou vye pant
Yo renmen lè m sou vant
Lè mwen tonbe sou jant
Yo pran pòz y atriste
Yo pran ede m priye
Kèk nan yo menm kriye
Ipokrit san mezi
Antre yo y ap rejwi
Yo di m ap tou fini
Lè yo vin pase wè m
Yo vin jofre malè m
Pran plezi nan doulè m
Refren 2
Papa m konnen m la
Yo mèt ban m tout chay pote
El Shadaï konnen m la
Yo mèt fè m tounen machpye
Mèt tè a konnen m la
Sou kalvè a m ap pèsevere
Jezu pa m nan konnen m la
Jou temwanyay mwen m ap tann rive
-III-
Zanmi si w ap jemi
Nan legliz w ap kobi
Lafwa w an agoni
Se pa fòt levanjil
Lèzòm mechan anpil
E wout syèl pa fasil
Pa fè w pa rete la
Pa di w ap lage sa
Bondye konnen ou la
Lè yo fè kò sou ou
Sonje w pa poukont ou
Se pou sa w gen jenou
Refren 3
Papa m konnen m la
Yo mèt pran m pou egare
Jehovah konnen m la
Yo mèt fè m tout mechanste
Wa dè Wa a konnen m la
Anba bann trèt yo m ape kenbe
Jezu pa m nan konnen m la
Jou temwanyay mwen m ap tann rive
Mwen pa pral nan diskisyon
Paske Bondye konnen mwen la
M pa p fè yo eksplikasyon (KL)
Mwen konnen mwen pa ka wont (KL)
Syèl gen pou mande yo kont (KL)
Konplo lenmi yo pa ka fè m pè (KL)
Sa yo pa vle a se li y ap wè (KL)
Mwen pa p janm fè tèk chankre (KL)
Zafè syèl mwen vin okipe (KL)
Yo mèt trennen m labatwa (KL)
Se mwen k pou pot laviktwa (KL)
Yo mèt fè ti-pil-gwo-pil (KL)
M pa p janm nan pawòl anpil (KL)
Mwen pa p janm nan degaje (KL)
Mwen pa p janm nan demele (KL)
Yo mèt kontinye pale (KL)
Mwen pa p gade sou kote (KL)
2. Lè w Avè m
Lè w avè m (L) – (3 fwa)
Lè w avè m
Anyen pa ka kanpe devan m
Lesentespri w limen anndan m
M pa pè dife, m pa pè flanm
Lè w avè m
M pa pè chalè m pa pè doulè
Ou toujou di ki sa pou m fè
Nan ki sa pou m kwè
Lè m ap pale pale avè m Bondye
Lè m ap mache mache avè m Bondye
Lè m ap preche preche avè m Bondye
Lè m ap chante chante avè m
Lè w avè m (Avè m)
Nan kan lenmi se konfizyon
Pami mechan se divizyon
Yo tonbe nan diskisyon
Lè w avè m
Mwen plis kon w wa
Lame fènwa ret tètanba
Tèlman w ban m pouvwa
Oh oh oh oh oh oh (6 fwa)
Van mèt vante kè m pa sote
Lenmi yo toujou anba pye
Je m sou Lakwa m ba yo dèyè
Fòk yo sou do m se sa yo wè
M ri nan figi loray
Paske Sovè m pa lage m yon may!
Lè w avè m (L)
Se nan pasay ki anmè
Ou fè m jwenn chimen lapè (L)
Wi Satan mèt voye pye
M son w manje-ranje (L)
Mwen son w pwazon
Pou tout mechan (L)
Mwen son w baton
K ap defann inosan
M son w toubiyon
Kont tout vye van (L)
Mwen toujou gen rezon
Rezon douvan movetan
Lè w avè m (L)
Ou fè m gen plis tolerans
Pou mwen soufri medizans (L)
Ou ban m plis imilite
Malgre sa w fè m ye. (L)
Mwen son w kannon
Pou mekreyan (L)
Mwen son w pòsyon
Pou maladi anndan
M son w toubiyon
Kont tout vye van (L)
Mwen toujou gen rezon
Rezon douvan movetan
Lè m ap pale fò w la
Fò w la, wi fò w la
Lè m ap mache fò w la
Fò w la se sèl jan
Pou m gen plis fòs anndan
Lè m ap preche fò w la
Fò w la pou w ka ban m lebra
Lè m ap chante fò w la
Menm si w ta fè m gran
Pa kite m angran
Lè m ap pale fò w la
Se sèl mannyè
Pou m jwenn pawòl limyè
Lè m ap mache fò w la
Ou mèt vin pran devan Oh oh-oh
Lè m ap preche fò w la
Pale avè m, preche avè m
Lè m ap chante fò w la
Menm si w ta fè m gran
Pa kite m angran
3. Ta Chaleur
Si ma voix te cherche
par tous les chemins
si mon âme pèche
tu me connais bien
c’est toi qui fais couler
les sources de ma vie
c’est toi qui fais calmer
mes ennuis
Parfois j’suis rebelle
Mais toi t’es fidèle [Fidèle]
Tu m’attends jusqu’au trépas
Oui mon coeur t’appelle
Car mes pieds chancellent [Chancellent]
Il n’attend que toi
C’est dans ta chaleur
que je réchauffe mon bonheur
Non je n’ai pas peur
car tu respires dans mon coeur
“Se la w ye, wi se la w ye”
Oui mon coeur t’appelle
J’ai les pieds qui chancellent
Dans ce monde cruel
Qui m’éloigne du ciel
Ne m’abandonne pas
Car l’ennemi rusé est toujours là
Mes jours sans toi
tel un bois d’hiver
je résonne sans couleur ou oh oh
L’amour c’est toi
Oui moi j’suis fier
Que tu sois mon sauveur
Dans mes combats [Tu es là]
Dans mes ébats [Tu es là]
Dans mes tracas [Tu es là]
Tu me donnes le bras
Dans mes bavures [Tu es là]
Mes déchirures [Tu es là]
Dans mes souillures [Tu es là]
Tu m’ panses les blessures
Mes jours sans toi
Oh l’ennemi m’assaille
Au fond des entrailles
L’amour c’est toi
Tu me défends
à tout moment
Comme un bâteau qui part en naufrage
Ma vie ballade sans équipage
Tu es mon port, tu es mon escale
Mon capitaine, mon vent dans les voiles
Quand tu es là, Jésus, je me sens fort
En ta présence tout est en accord
Dans ta chaleur le ciel m’accompagne
Ma foi peut soulever les montagnes
4. Kidnapè (M ap Konvèti)
Mwen pa t fèt pou vòlè
Mwen se pitit zantray pèp la
Vye lanbisyon, ak mizè
Fè mwen tonbe nan sa k pa sa
Nan fè ava
Dèyè dola
Mwen fè kriye
M fè san koule
Mwen santi m bouke
Mwen son w kidnapè (Kidnapè)
Men aksyon m yo fè m pè
Nan kwape mizè (mizè)
M vire lavi lanvè (oou-ahh-ahh-ahhh)
Mwen met nan soufrans
Lespwa pa lavyolans
Jodi a m vle chanje vi mwen
(Jodi a m vle chanje vi mwen)
Jodi a mwen vle chanje kè mwen
Mwen son w malfektè (Malfektè)
Men lespri m pa anpè
Lè m gade malè (malè)
M simen sou tout latè (oou-ahh-ahh-ahhh)
M vin fè repantans
Souple ban m yon lòt chans
Mwen vini depoze zam mwen
(Mwen vini depoze zam mwen)
M tande Bondye ap rele mwen
Li di m
Pa pou sa l te kreye mwen
Lespwa poko pèdi
Si m repanti
Mwen di l
Pou sa m fè padone mwen
M ap konvèti
M konn valè lavi
-II-
Paske desten m gache
Yo pran tèt mwen fè m fè tenten
Kòm yo se gwo zotobre
Y ape pase pou moun debyen
Yo fòse bra m
Yo ban mwen zam
Lè m opere
Se yo k touche
Kris di “C’est Assez!”
Pou moun ki te viktim
M konnen mwen te fè n krim
M ap mande (padon)
Men mwen ajenouye
Nan konpasyon Bondye
M ap chèche (padon)
Pou moun ke m te fè mal
Pou sa m te fè ki sal
M ap mande (padon)
Sa m te mete an dèy
Kote m te met sèkèy
Vin tande
(MK): M ap konvèti
Paske m deja gen bib mwen
Kris pou mwen (MK)
Vye vi sa a pa pou mwen
M pa p tounen (MK)
M met twòp moun nan chagren
San demen (MK)
Bondye mèt fè sa l vle avè mwen
Hmmm (MK)
Mwen te nan twòp move dil
M pa kwè lèzòm pral padone mwen
Bondye fwa mwen frajil
Pa kite yo fin avè m
Ka se sèl levanjil
Ki gen pouvwa restore mwen
Menm si yo ban m egzil
Ret avè m
M bouke wè san
Twòp inosan
M ap chanje kan (MK)
Franchman
Tout espri m an touman (MK)
Yon bann mechan
Son w bann satan
K ap ban m lajan (MK)
M devan
Yo mèt pran w lòt kliyan (MK)
Paske m deja gen bib mwen …
Bondye mèt fè sa l vle avè mwen
Bondye mèt fè sa l vle avè mwen
Li mèt voye m nan nò
Li mèt voye m nan Sud
Bondye mèt fè sa l vle avè mwen
Bondye mèt fè sa l vle avè mwen
5. Kretyen Boutlèg
WO-O-O WO-O-O WO-O-O (bis)
Si se moun w ap suiv pou w sèvi Bondye
Ou son w kretyen Boutlèg
Pou fè yon CD fò w kopye sou w lòt
Ou son w atis Boutlèg
Ou pa gen apèl w ap jere legliz
Ou son w pastè Boutlèg
Depi w CD sòti fòk ou fè kopi
Ou son w machann Boutlèg
[Mechan … (vwa à la konpè Bicha)]
Ou di sa a fèk tonbe
son w pwodui pral koule
pou w jan w te bezwen w kach
ou pral fè kopi san relach ouhhhh
ka depi se Tibob
w garanti w ap fè kòb
atis Bondye mele
machann Boutlèg pa gen pitye hmmmm
Levanjil m ap pale w la
pa gen sa ladan l
levanjil m ap pale w la
Zanmi, li pa mande pou w koken/
Se vre, men li mande w teke fren
WO-O-O WO-O-O WO-O-O (bis)
Ou pa fè High School Entènèt fè w doktè
Tewolojyen Boutlèg
Pou w bati zèv pa w fòk ou kraze w legliz
Son w ministè Boutlèg
Ou vle gen pouvwa ou di Bondye k voye w
Politisyen Boutlèg
Ou ka achte w CD men fò w pran kopi
Ou son w kliyan Boutlèg
[Sa fè mal … (vwa à la konpè Bicha)]
Lè tout moun ap dòmi
nou-menm nou pran lari
fouye pou konpoze
mizik pou soulaje yeeaahhh
malgre w wè se boutlèg
ou pran pòz ou avèg
pase w ankouraje nou
ou bay vòlè rich sou do nou Wo-wo-wo-oh
Pa panse ou entelijan
tout moun konnen w madichonnen
se vre sou do n ou fè lajan
malgre sa w pa regle anyen
Kòb sa a ka peye sakreman
men l pa p kwape malediksyon
li ka peye medikaman
men l pa p janm achte gerizon
Se pwòp tèt ou ke w ap fè mal
atis Kretyen pa p janm pi mal
sou kòb Bondye w ap fè koutay
n touche deja paske n travay
Nou touche deja Eh nou touche deja (4 fwa)
Lè n chante moun beni / Lè n priye moun geri
Lè n preche moun konvèti
epi w konprann ou gen valè
menm kliyan w yo pa respekte w
yo tout konnen w son w gwo vòlè
ou san figi w pèdi moral
ou son w danje pwazon sosyal
vann pwodui boutlèg pa biznis
son w krim, son w vis, son w enjistis
Men l pa twò ta si w vle chanje
Bondye tou prèt pou l padone
atis Kretyen pa p janm anba
gras a lakwa n touche deja
Bondye pa kite n nan lari / Tout kòt fanmi nou beni
Li ba n pouvwa sou maladi
Ou pa wè Herby Guillaume pa janm pale
Josue Chery di YO TOUCHE DEJA!!!!
Limage menm tèlman beni l kobi
Fò w mande padon si w nan sa frè mwen
twonpe atis Bondye gen danje ladan l
Fò w mande padon si w nan sa sè mwen
epi fè kwa pou w pa ladan l
Se sitirè k fè gen vòlè
an n mete yo atè
pa achte nan men yo
konsa y a ban n repo
yon 10 yon 15 dola
pa p janm fè w pòv pou sa
Bondye ba w plis deja
pa pèdi syèl pou w grenn CD la
6. Atis Chalatan
Ou pa menm ka fon w bon solo
Ou te gentan yon atis
De twa men ki bat bravo
Bagay sa a tounen w biznis
Ou sou tout chè ou sou tout pis
Ou pa bezwen envitasyon
Bagay mizik sila a vin tris
Tout moun tonbe nan konfizyon
Nan gras Bondye l met moun devan w
Ou pran rele yo fanatik
Ou san vwa ou san talan
Son w chalatan evanjelik
Men Bondye merite Plis ke sa
Medyokrite sila a Li pa p pran sa
Se vre li aksepte w Jan w ye a
Men odasite sila Li pa p pran sa
WOh-Oh-Oh-Oh (3x)
Kisa n ap fè pou n dil ak kriz sila
WOh-Oh-Oh-Oh (3x)
W ap pran sa moun fin fè deja
Pawòl ou san fon san rasin
W san eksperyans ak Kris la
Sa k fè mizik ou san jèvrin
W ap chèche rit ki popilè
W bay son lari, w bay son savann
Suiv tout grimas lemond ap fè
Pour 2-3 grenn CD w ka vann
Se vre w dwe jwe mizik lakay
Men pa bliye sa w ap defann
Kòm sèvitè fò w gen mesay
Menm lè mizik la ta sispann
Wi Bondye merite Plis ke sa
Voye-monte sa yo Li pa p pran sa
Se vre li aksepte w Jan w ye a
Men mizik pou ren sa yo Li pa p pran sa
M ap rele
Bagay sa a son w biznis
M ap kriye
Bagay sa a son w biznis
M ap rele anmwe
Bagay sa a son w biznis
M ap kriye wooo
Bagay sa a son w biznis
Si w san onksyon dèyè lajan
Ou se yon atis komèsan
Yon chalatan
K ap pèdi tan
Pouki ou pa lapriyè
Pou Bondye ba w yon ministè
Fè sa w ka fè
W a jwenn respè
7. Men Nou
Lè m te pran wout syèl la
Bagay yo pa t fasil
Lavi m te vin tètanba
Mwen t ap soufri anpil
Mwen pa t ka jwenn travay
Mwen pa t ka menm peye kay
M t ap grenpe yon montay
M t ap senyen nan zantray
Papa m te vin mouri
Fanmi m te san zapui
Vin jwenn ak konplo zanmi
K t ap mache bay manti
Moun yo fè tripotay
Koutlang yo fè m pase tray
Paske m pran levanjil
Yo di mwen pèdi fil
Men Bondye n nan pa t kite nou pran lari
Movetan nou chenbe la
Nan legliz nou rete la
Sovè nou an t ap veye zafè lenmi
Yo te di n son w gaspiyay
Men n gon w temwanyay
Men Nou
Men nou la Men Nou
Woo men nou la Men Nou
Nou pa gen bèl oto Men Nou
Nou pa p mache a pye Men Nou
Se vre n pa gen gwo chato Men Nou
Men n dòmi san kè sote Men Nou
Men poukisa w pale n mal Men Nou
Oh men nou la
Ou te konprann mwen t ap gaspiye
Ou te konprann mwen t ap simaye
Ou te konprann mwen t ap gaye
Pou mwen pa t janm arive
Men m ap sèvi w Bondye ki vivan
Li pran sa k dèyè l mete devan
Li pran fatra, li pran endijan
Fè yo chita pami lègran
[Men Nou] … [Men Nou la wi!] Oooh
Kot moun ki pa gen parenn Bondye wet nan chenn
Kot moun yo te met sou ban Levanjil bay ran
Kot moun malgre desepsyon Syèl bay pwomosyon
Kot moun ki te tètanba Letènèl bay jwa
Kot moun doktè kondane Kris egzeyate
Kot moun yo te bay defi Lakwa retabli
Kot moun sosyete jete Jezu ranmase
Kot moun lèzòm pase kwa Epi k toujou la
8. Menm Si m Pa Merite l
Gadon w miray ki vin pou mwen O
Sa a son w montay ki vin pou mwen (bis)
M ap priye se dlo k ap sot nan je m
M ap mache m pa konn kote m prale
M al kouche se atò m kalkile
M ap pale mwen pa konn sa m ap di
M ap kache pou lenmi yo pa ri
[Sèl Bondye ki konn jan m ap soufri]
Son w miray, son w montay, son w ravay […]
Sa son w tray, son w pasay, sa son w chay […]
Sa son w kal, sa son w bal ki fè mal […]
Son w rafal anòmal, son w kou sal […]
Mwen rele zanmi (Sa pa mache)
Mwen rele fanmi (Sa pa mache)
Mwen rele doktè (Sa pa mache)
Mwen janbe lanmè (Sa pa mache)
O Jezu mwen vin nan pye ou
Temwanyaj mwen vin chèche O (bis)
(KK): Menm si M Pa Merite l
Mwen konnen w ap delivre m (KK)
M sèten w pa p abandone m (KK)
Miray sa a deja kraze (KK)
Montay sa a dwe deplase (KK)
Wi fò k mechan yo konvèti (KK)
Fò w ba yo pawòl pou di (KK)
Wi fòk moun yo konnen non ou (KK)
Fò k yo vin pale pou ou (KK)
Miray sa a kanpe, fò l kraze (KK)
Montay sa a kanpe, fò l deplase (KK)
Pèsekisyon m yo prale (KK)
Kalkilasyon m yo prale (KK)
Devan w pa ka gen towo (KK)
Pa gen montay ki twò wo (KK)
W kraze miray Jeriko (KK)
Ou fè li fè miyèt mòso (KK)
Kraze pa m nan pou moun yo wè (KK)
Ou fè jodi sa w konn fè yè (KK)
Fò k moun yo konnen w pa chanje (KK)
Fò k yo wè w konn delivre (KK)
Mwen mare … mwen mele (MEL)
Kòd yo va kase (KAS)
Kounye a fèmen je w met men sou tèt ou
Plenyen sò w bay Letènèl
Li gen konpasyon; si se volonte l
KOD OU A AP KASE!!!
Fè l konnen w mare!
Ou pa bezwen pè di l sa non SE PAPA W!
Tout sa m fè ak vi m m pa ka avanse (MEL)
Tout jan m vire kòm m pa ka deplase (MEL)
Sou jenou sou sak m ap priye jene (MEL)
Men malgre lafwa m m pa ka delivre (MEL)
Men/Oh Bondye si w met men nan kwa sa a (KAS)
El Shadai si w vin sou dosye sa a (KAS)
Jehovah si w pran w zèl nan kat sa a (KAS)
Yahweh si w met bouch nan koze sa a (KAS)
Mwen konnen senyè ou son w bon papa (MEL)
Lenmi m yo bliye si w gen tout pouvwa (MEL)
Sou twòn ou chita a ou ka chanje sa (MEL)
Sa w lage anlè l demare anba (MEL)
Li Kase Li Kase Li Kase (x fwa)
Kòd lachè mare m mwen pa ka bouje (MEL)
Peche antòtye m anplas m ap pyete (MEL)
Pawòl ou ban m zèl men m pa ka vole (MEL)
Malgre tout mesay m ap mache brete (MEL)
Men Bondye si w met men nan kwa sa a (KAS)
El Shadai si w vin nan dosye sa a (KAS)
Jehovah si w pran w zèl nan kat sa a (KAS)
Yahweh si w met bouch nan koze sa a (KAS)
Li Kase Li Kase Li Kase (x fwa)
Gad jan miray la kraze (KK)
Gad jan montay la deplase (KK)
Mechan yo pral konvèti (KK)
Ou ba yo pawòl pou di (KK)
9. M Pa Ka Jwe
Mwen pa ka jwe!
Sa k fè latè a boulvèse konsa
Sèl bagay m ta renmen w konnen
Sa se twòkèt la chay la dèyè
M pa ka jwe O, M pa ka p jwe O
Jan bagay yo ye la non mwen pa ka jwe (bis)
Lemond tètanba
Legliz pèdi lafwa
Jan bagay yo ye la non mwen pa ka jwe (bis)
Jan bagay yo ye la
Non mwen pa ka jwe [FR]
Jan lenmi an move la [FR]
Nan dènye tan k rive la [FR]
Ak lanfè k deyò a [FR]
Yo sezi
Pannan y ap bare m pasay
Nan tout kwen y ap ban m kou (Yo Sezi)
Je mwen fikse sou montay
Se la mwen jwenn sekou (Yo Sezi)
Sou do m moun yo fè piyay
Yo ban m tout non pote (Yo Sezi)
Mwen-menm mwen la m ap travay
Nan pye Lakwa m rete (Yo Sezi)
Yo te di talè m ap flay
Se lapli m vin pare (Yo Sezi)
Men malgre tout vye loray
M toujou pèsevere (Yo Sezi)
Yo te di se blòf m ap bay
Mwen pa ka konvèti (Yo Sezi)
Men Bondye ban mwen kouray
Jodi a yo sezi
Yo Yo Yo Yo Yo Yo… Yo Sezi (4 fwa)
Zanmi mwen m pa ka jwe, m pa ka jwe
Mwen pa ka jwe ak gras sa a/onksyon sa a/ministè sa a
Yo tèlman sezi yo rele…. OH!
Yo rale Zencel Tripotel Joudacel OH!
Mwen m pran Genoucel, nesyèl dirèk pou syèl OH!
Yo frappe lestomak, bay grinbak pou m fè bak OH!
Mwen-menm mwen pran sak e lenmi kraze rak OH!
Bondye m nan vivan, Bondye m nan puisan OH!
Bondye m nan vivan, Bondye m nan pi gran
Yo sezi (The whole “yo Sezi” part again)
Pou kote Letènèl te pran mwen
Mwen pa gen tan pou mwen jwe ak nanm mwen
Nan salte li te retire mwen
Mwen pa gen tan pou mwen jwe ak nanm mwen
Nan lopital li egzeyate mwen
Mwen pa gen tan pou mwen jwe ak nanm mwen
Nan simityè li te detere mwen
Mwen pa gen tan pou mwen jwe ak nanm mwen
Pou kote Letènèl te pran mwen
Mwen pa gen tan pou mwen jwe ak nanm mwen
Nan marekay li te retire mwen
Mwen pa gen tan pou mwen jwe ak nanm mwen
Nan ti-pil-gwo-pil li te reskape mwen
Mwen pa gen tan pou mwen jwe ak nanm mwen
Nan lòbèy li te retire mwen
Mwen pa gen tan pou mwen jwe ak nanm mwen
Ou mèt pale
Ou mèt fè sa w vle
W mèt viv nan peche
Lavi m se pou Bondye li ye
W mèt di m egare
Rele m tèt-mare
W mèt di m aryere
Lavi m son w bagay ki sakre
M pa ka gade sou ou [F1]
M pa p janm gade sou ou [F2]
Si se kretyen sèlman jou dimanch ou ye [F1]
W ap travay pou chè
Mwen-menm je m anlè [F2]
Ou son w moun marye poutan w genyen sou kote [F1]
W ap tòde vèsè
Pou defann erè [F2]
Si ou panse yon sous ka bay 2 dlo [F1]
Samdi ou nan bal
Dimanch ou nan koral [F2]
Ou son w mèt fèzè k ap fè je koule dlo [F1]
Lang ou son w razwa
K ap voye labatwa [F2]
Mwen pa ka (3 fwa) [F1]
Mwen pa p janm (3 fwa) [F2]
Pou kote Kris te pran m [F1]
Pou ministè li ban m [F1]
Pou limyè L met anndan m [F1] [F1] [F1]
Pou favè ke li fè m [F1]
Pou kote L sot avè m [F1]
Li monte mòn kalvè m [F1] [F1] [F1]
Mwen pa ka (3 fwa) [F1]
Mwen pa p janm (3 fwa) [F2]
10. Konte Sou Ou
Nan men ou Seigneur
Mwen vle rete
Nan men ou Seigneur
Mwen jwenn lapè
Se dezi kè mwen
Pou mwen sèvi ou
Rete lakay ou
Jouk sa kaba
Si ou ede mwen
M a va rive
Si ou kenbe mwen
M a gen viktwa
Lè van yo vante
Loraj ap gwonde
Kite nanm mwen
Konte sou ou
Se pou ou Seigneur
Mwen vle travay
Se pou ou Seigneur
Tout sa ka bay
Lè van yo vante (Chorus 3 last lines)
Lè rivyè monte (Chorus 3 last lines)
Lè lanmè move (Chorus 3 last lines)
Lè syèl l ap sekwe (Chorus 3 last lines)
Lè tè a p tranble (Chorus 3 last lines)
Lè Dyab la ap kraze (Chorus 3 last lines)
Se sou ou SeigneurLè lanmò frape (Chorus 3 last lines)
M vle apiye
Se sou ou Seigneur
Lè m fatige
Lè tòl ap vole (Chorus 3 last lines)
Lè gwo dlo bare (Chorus 3 last lines)
Lè bak chavire (Chorus 3 last lines)
11. M Adore W
Devan majeste w
Pa gen tankou ou
Devan majeste ou Senyè
Pa gen tankou ou
Ou pa gade sa je wè
Gras ou pa gen fwontyè
Devan majeste w woh!
Pa gen tankou ou
Oh devan majeste ou [P]
Devan otorite ou [P]
Devan moun k ap padone woh [P]
Devan moun k ap restore woh [P]
Pa gen tankou ou (16 fwa)
Nan moman sa a fèmen je w
Gen twò lontan
vant nou ap pouse rasin sou sak
dèyè vye grenn zawòt
san ke n pa chèche
Fas Senyè a an premye
Nan moman sa a zafè pwoblèm
Zafè maladi zafè pèsekisyon
Nou pa vin mande nou vin adore
Jiskaske n wè laglwa Bondye nou an
M adore ou Senyè m adore w
ak dlo nan je m yo
m adore w [Bis]
se ou-menm ki te di si m adore w
ak dlo nan je m yo
m ap wè laglwa ou [BIS]
se ou-menm ki te di si m adore w
se ou-menm ki te di si m egzalte w
se ou-menm ki te di si m glorifye w
se ou-menm ki te di si m salmodye w
Ak tout pwoblèm yo [P]
Ak maladi m yo [P]
Ak desepsyon yo [P]
Malgre peche m yo [P]
Malgre mal mwen fè w yo [P]
[Nan figi mechan yo]
[Devan je lenmi m yo]
[Devan fo kretyen yo]
[Nan je sa k ap fè m bite yo]
[Nan je sa k ap tann lanmò m yo]
[Nan je sa k vle ekspedye m yo]
12. Pitit Ou
Mwen se yon timoun
nan peyi Dayiti
mwen se yon tilezany
anba kann nan Batey
mwen se yon tinanm
anba raje nan Provo
mwen son w ti inonsan
nan prizon Bahamas
ki pa t gen chans pot sinyati w
Mwen tèlman toutouni
depi w gade m
ou wè lanvè m
mwen san sekrè
menm sa m pa montre
ou wè l
menm sa m pa di
ou tande l
Bib ki nan men w lan
tèlman defann mwen
m pa wè sa pou m ajoute
Sou jan souf mwen kolboso nan je w
menm lè m pa pandye men m ba ou
ou wè m ap mande w yon koutmen
yon kout kè
yon kout lanmou
Men sou jan lawonte mepriz ou
mete pye sou lalwèt priyè m
sou trip grangou m
sou zèl rèv mwen
menm lamizè dakò
son w koutpye ou ban mwen
yon kout dekourajman nan lespwa m
yon kout bèbè nan vwa m
yon kout soud nan tande m
yon kout ate nan lafwa m
jiskaske ti zosman
ki ret nan èskèlèt
kolòn vètebral mwen sekwe
Malgre w konn resite vèsè
sou tout pwen kadino legliz
menm simityè bat bravo
pou jan w imilye m
pou jan w avili m
chak fwa m pase nan memwa w
chak fwa wòch galèt kè m
bat nan larivyè konsyans ou
pou ka penetre levanjil ou
pou ka revòlte Jezikri ou
Pou ou m son w tizonbi
ki bay dòmi w laperèz
yon ti kadav
ki poko jwenn sèkèy
mezi souf li
Pou ou m son w wonte
ki fè w pa ka fè frekan douvan blan an
yon pinèz
sou nat grandè w
yon mikwòb
pou lasante renome w
Pou ou m son w enpètinans bèso
yon rejè tonbo
yon mizik akrekre
ak kout lanmayèt
kadans mazora
sou biskèt san resò
Pou ou m son w tibèt
Yon tidenmon
similak lanfè
blòf Lisifè
Pou ou m son w simagri lavi
yon grimas kavo
yon lanmò anreta
yon madichon san douvanpòt
k ap fè dappiyanp sou teras vanite w…
E poutan w ap di toutan
fòk ou sanble avè m
pou Letenèl ba w kle chanm ou
nan palè paradi l
Poutan w ap di toutan
se sou mezi kèkontan m
santimèt Kris la trase rad limyè
ou gen pou met sou ou
nan lakou kay Bondye
Poutan w ap di toutan
se òfelen tankou m
se san manman menm jan avè m
ki fè Lesyèl chavire lavi tètanba
pou montre lèzòm
ki jan m gen enpòtans
pou nonm sa a
ki t ap senyen anba klou
sou bwa kalvè a
Pafwa m santi m vle lage sa
m santi m vle pase sou ou
pou m al dèyè w bèlmè
yon vye bòpè san pitit
ki gen foli adopsyon
Pafwa m santi m vle sispann
mande w san jwenn
priye w san amèn
Men m pa gen chwa
nou makonnen ansanm
nou kondane pou n ansanm
vle pa vle
se ou k manman m
vle pa vle
se ou k papa m
se sa k fè m ap ret tann ou
paske se ou Bondye bay devan
pou m pa ret dèyè
se ou Bondye fè viv
pou m pa mouri
se ou lesyèl fè kanpe
pou m ka leve
se ou Bondye met doubout
pou m pa tonbe
se ou Bondye fè janbe lanmè
pou m ka janbe lanmò
se ou lesyèl met nan inivèsite
pou m pa analfabèt
se ou Bondye bay lapè
pou m pa kidnapè
se ou lesyèl nouri
pou m pa pwatrinè
se ou ki se kòbo dezè m
e se ou ki pwofèt delivrans mwen tou
Pwochèn fwa ou kwaze avè m
pannan m ap toumante lespri w
nan peyi blan an
pannan w fin desann avyon an
pannan m ap dingding
charite kretyèn ou
pannan m se restavèk bòn ak jeran ou
pannan m anba pousyè machin ou
pannan m ap siye vit oto w
pannan m ap fimen krak
nan tout koridò madichon
san sa pa di w anyen
pannan m ap vann ti kò m
ak grandèt san pitye pou malè k rive m
nan tou fènwa imoralite
san sa pa deranje w
Sonje se avni peyi w
w ap gade fasafas
sonje se mwèl nanm ou
k ap drive nan enpas
sonje se zantray ou
w ap gade k ap fini
sonje se pwòp demen w
k ap drivaye sou tout lantouray
sonje se plas ou m kenbe
si Bondye pa t leve w
sonje se konsa w t ap ye
si lesyèl pa t fè w gras.
Mwen son w timoun
pitit Bondye w ap sèvi a
Li pran ka zwezo ki pa gen nich
se sa k fè l chwazi souf ou
pou vante anba plimay zèl mwen
ou se nich pa m
ou se branch pou m poze
mwen se yon restavèk
pitit Bondye
pitit ou tou
se levanjil pa w la
ki poko jan m ban m batistè.


text:
Raben Akiba
« eboch »
Raben Akiva (ou Raben Akiba) se yon pèsonnay jwif pannan dezyèm syèk la. Li fèt nan Palestin pannan premye syèk la. Li ekri yon liv sou kreyasyon an epi yon gwo pati Mishna a, yon koleksyon tradisyon antik. Se papa Kabal la.
Akiba se yon otorite sou tradisyon juif yo e lwa oral la. Li koumanse klasifye divès tradisyon oral yo ann òd. Li etabli fondasyon pou kontwovès mishnayik, kote de ou plis saj, oswa ekòl, debat entèpretasyon biblik la oswa fiksayon règ halakha (nòmatif) yo.
Li se yon gwo lidè politik opoze kont pouvwa woman an. Li alye ak Bar-Kokhba, moun ki dirije yon revòlt juif kont Women yo. Women yo arete Akiba paske li kontinye ansenyen Tora a epi fòme nouvo raben yo -- de krim Women yo te entèdi sou lapenndemò. Women yo dekoupe li, toujo vivan. Li mò lè li di dènye mo nan premye fraz nan Chema Israel (pwofesyon fwa juif la) an lane 135. Dapre Talmoud la, li mò a laj 120 an.
Akiba ak Bib la[edite | modifye sous]
Apre Raben Jezi te pann, epi apre disip li te entèdi soti nan ansèyman nan non l 'nan tanp lan moun lavil Jerizalèm (Liv nan Travay chapit 5), men pandan y ap ansèyman kretyen yo te gaye nan mitan lòt nasyon yo, objektif prensipal la nan jwif yo te vin edite ak korije yo liv. Li te espesyalman Raben Akiva Ben Jozèf ki te bay rannman travay sa a. Plis pase koreksyon konplètman tèks la nan lang ebre Bib la (Ansyen Testaman an), li te li menm ki te bay lòd anpil liv (yo rele deuterocanonical oswa apokrif) yo dwe elimine. Apre sa, liv sa yo pa ka jwenn nan lang ebre jouk jòdi a.
Gen sous ki temwen tèks la nan Bib la pi bonè pase chanjman Akiba la. Ak sa yo yo se:
- Samariten Pantatèk la. Anviwon 700 BC, jwif yo te bay yon kopi Tora a (senk liv yo nan Moyiz) nan Samari a. Kòm li desann syèk yo, li te sa a tradisyon kenbe ekri Moyiz la ki te wa anvan Akiba. Sepandan, chanjman sa yo se sitou minè.
- Septuagint a (Swasanndis entelektyèl). Anviwon 300 BC, Sentespri Liv ebre yo te pwemye tradui nan grec. Malgre ke te tradiksyon sa a prezante kèk erè, nan kèk kote li temwen ke te gen fraz adisyonèl. Menm jan an tou, li gen ladann anpil nan liv yo siplemantè.
- Defiled nan Qumran (defiled yo nan Lanmè Mouri). Fèt ant 150 BC ak 70 AD, kèk pati nan Ansyen Testaman an ak pou soti nan liv yo siplemantè yo te jwenn.
- Letiopi Bib la. Paske li toujou gen liv yo siplemantè, li sanble ke chanjman Akiva a pa t 'rive jwenn Peyi Wa ki nan Aksum oswa peyi Letiopi.
- Anvan Legliz la ki nan lavil Wòm jistifye vèsyon Akiva nan Anpi Women an, a nan Konsèy la nan Nicea (325 AD), zansèt anpil legliz 'oswa evèk ta site lajman soti nan liv yo siplemantè.
Li te di ke rezon ki fè Akiva elimine liv anplis sa yo soti nan Ansyen Testaman an, se paske yo sipòte ansèyman yo nan Krisyanis. Nan kwayans la Raben Akiva, idantite moun ki te Mesi a te yon rebèl Bar Kokba ki te revòlte kont Anpi Women an. Se poutèt sa, li pa t 'aksepte anpil liv ki revele sou Mesi la. Pa konyensidans, paske te vèsyon Akiva nan pita gras poutèt Konsèy la nan Nicea, menm koulye a, pi fò nan legliz nan mond lan li yon Bib ki gen ladan sèlman 66 liv, pandan y ap lòt liv yo te vin tounen kontwovèsyal.
An plas nan liv yo siplemantè, nan epòk Akiva nan jwif yo te kòmanse ekri nouvo, sa vle di espesyalman liv la rele Talmud la. Anpil fab a Akiva yo ankò yo te jwenn nan Talmud la. Kwayans Akiva nan leve paske li te konnen nan yon pwofesi ki Mesi a pral yon wa wè an kachèt nan dènye jou yo, ki moun ki met Women yo ak règ Jida pandan karantan. Lè moun leve nan ki epòk, ki moun ki te anseye ke Wayòm Mesi a pou yon ti tan, pa ta dwe pandan karantan, men pou yon sèl mil ane, sa te ekri nan Talmud a ki Akiva korije yo, li di ke li te pwofetize yo dwe pandan karantan.
Fraz atribye nan bouch Akiba a[edite | modifye sous]
"Si ti gout sa a kapab fè twou nan pyè a, ki sa m genyen nan kè m, nan lachè m, nan san m? Se posib ansèyman ki nan Tora a kapab antre tou?"
"Yon rena wè yon pwason ki eseye echape nan file pechè yo. Rena a di l: 'Pwason, zanmi mwen, ou pa vle viv sou latè fèm avèk mwen?' Pwason reponn: 'Rena, moun di ou anpil saj, men ou sòt pami tout zannimo yo. Si se difisil pou m viv nan dlo a (alegori pou Tora a), nan eleman natirèl mwen, ki sa ou panse si m ta viv sou latè a?"
"Pannan tout lavi a, mwen mande m sa vle di vèse: 'Ou a renmen Bondye avèk tout zam la.' Mwen di m: 'Kilè m pral kontre yon sitirasyon lè m ta renmen Bondye avèk tout zam la?' Kounye a, lè m te jwenn sitirasyon an [lè li preske mouri], m pa pral renmen Bondye ditou?"
Leson sòti nan Akiba[edite | modifye sous]
- "Ou pral renmen vwazen ou tankou ou menm. Se yon gwo règ nan Tora a."
- "Yon etranje mande a Raben Akiba: 'Ki moun kreye monn nan?'
'Bondye kreye monn nan,' reponn Raben Akiba.
'Pwouve!'
'Vini wè m demen,' reponn Raben Akiba.
Etranje a vini jou apre. Raben Akiba mande:
'Ki sa ou genyen?'
'Yon kap, ou pa ka wè l?'
'Ki moun fè l?'
'Tiseran, evidaman.'
'M pa kwè ou, pwouve!' di Raben Akiba
'Kouman? Ou pa wè se tiseran an ki fè vètman sa a?'
'Kidonk, pou kisa ou mande m pou m pwouve Bondye kreye monn nan? Ou pa wè se Granmèt la kreye l?"


text:
Entwodiksyon nan tradisyon boudis la [Nouvo
vèsyon 9/21/2004]
pa Benjamin Hebblethwaite
Estati anwo a reprezante Bouda. Ou twouve estati sa a nan peyi Japon an.
Estati sa a se nan zòn Kamakura-no-Daibutsu. Estati sa a te parèt
nan ane 1252.
Bouda se te yon mistik ak yon pwofesè ki te viv apepre 500 ane anvan Jezi Kri. Li te fèt nan peyi Lend e se la li te pase tout lavi li. Bouda te fèt nan yon fanmi wayal men li te renonse sa pou li vin yon mwàn ak yon pwofesè. Yo di Bouda te rete nan yon gwo palè enpi li te gen yon madanm ak yon pitit lè l deside, a laj de 29 an, pou l pran chemen lapòvrete ak renonsyasyon an (Armstrong 2001: 32). Li te konmanse yon lòt lavi pou kont li kote li t ap pase tout tan li nan meditasyon ak reflèksyon. Li te kite rad wayal li yo pou l mete rad koulè jòn mwàn yo te konn mete (28). Apre l te vin eklere ak libere, lè l te fin konprann fon pwoblèm egoyis la, li te soti nan lemonn pou l bay leson. Bouda te kite fanmi li ak pozisyon l pou li chache enpi pratike yon chemen liberasyon ki te ka soulaje soufrans tout limanite.
Bouda gen yon mesaj ki ni filozofik ni sosyal. Bouda te di sèl fason limanite kapab libere tèt li de soufrans li genyen an se pou li koupe chenn atachman yo. Moun atache a bagay, moun atache a nou menm! Tout moun ap plede di tèt yo ‘mwen se msye oswa madan entèl, mwen se sesi, mwen se sela, sa se pou mwen, ban m sa,’ eksetera. Pou Bouda, atachman sa yo mennen nan soufrans ak lanmò. Bouda te ofri yon sistèm lide ak aksyon ki penmèt moun yo reyalize liberasyon ak eklerasyon.
Bouda pa te asepte sistèm klas relijyon Endou a, se swadizan sosyte “kas” la [caste] ki gen tras istorik li nan tradisyon vedik nan relijyon endouwis la (Armstrong 2001: 27). Liv Rig Veda a se te yon kolèksyon chan endou ki te parèt apepre kenz syèk anvan Jezi Kri (Radhakrishnan and Moore 1970: 3-4). Anpil otè okou plizyè jenerasyon te pwodui chan ak filozofi ki parèt nan Rig Veda (3-4). Kilti Aryen an (se gwoup ki te anvayi enpi domine nan nò Lend epòk Rig Veda a), se te yon sosyete ki te chaje ak anpil règ sou konpòtman sosyal. Epòk sa a, tankou jounen jodi a, nan peyi Lend lan yon moun te fèt enpi li te mouri nan yon klas sosyal ki te predetèmine pou li menm. Anpil kas egziste. Pa egzanp, genyen kas “bramàn” nan (ou gen eritaj Aryen enpi ou se grannèg, prèt, oswa bòkò). Genyen kas “ksatriyas” la (ou gen eritaj Aryen enpi ou se yon wa, yon chèf seksyon oswa yon sòlda). Genyen kas Vaysyas (ou gen eritaj Aryen, ou se yon peyizan, yon bòs, yon atizan). Lè fini genyen yon nivo ki pi ba toujou, se kas “Soudra” a (ou pa gen eritaj Aryen, ou pa gen dwa konnen anyen nan relijyon ak sosyete Aryen an, ou chire, ou entouchab) (Zimmer 1951: 59). Kote ou fèt, se la ou ye lavi diran. Anba pa monte, anwo pa desann, ou kole.
Bouda li menm te nan yon zòn nan Lend ki nan lès la kote koze kas la pa t twò popilè konpare ak zòn lwès la kote koze kas la te toujou enpòtan pou yon bann moun (Armstrong 2001: 27). Armstrong di sosyete moun nan zòn lès la, zòn Bouda a, te pi popilis (2001: 27). Yon lòt faktè ki te enfliyanse mesaj anti-kas Bouda a se te devlòpman rapid yon klas sosyal konpoze pa machann ki t ap vwayaje. Machann ki t ap vwayaje yo epòk sa a pa te kapab sèvi ansyen bondye endou yo kòmsadwa, yo te santi yo malalèz nan sistèm kas la enpi yo te santi yo lage nan yon vid espirityèl (Armstrong 2001: 23). Poutan machann sa yo t ap vin genyen plis pouvwa; pandan pozisyon wa yo t ap desann, pozisyon machann yo t ap monte (20). Devlòpman ekonomik sa a te kreye yon bezwen pou yon mouvman espirityèl altènatif.
Rejete yon sistèm klas ki pwofite chabrak yo ase se yon koze ki sanse radikal. Poutan, Bouda te bay leson pandan plis pase trant ane nan lès peyi Lend lan enpi pèsonn moun pa janm kloure nèg la sou yon kwa. Genlè tout moun nan peyi pa l la te onore l. Annefè Bouda te fèt nan yon epòk kote fòs chanjman yo t ap vanse sou anpil fwon. Sanzatann Bouda te gaye yon filozofi ki bay yon altènatif totalkapital kote tout limanite te ka bwè san distenksyon.
Wi, Bouda se te yon nèg kè kal, yon nèg lapè. Lè fini, li te mouri nan granmoun li. Te gen yon milyon mwàn ak devwe ki te asiste fineray li. Akoz bonte Bouda a avèk ladrès mouvman boudis la, jounen jodi a toujou genyen yon pakèt moun nan lemonn antye k ap venere l pou sa li te montre limanite.
Dapre sa m konnen, poko gen okenn tèks boudis ki pibliye an kreyòl. Poutèt gwo valè ak jeni filozofi boudis, li enpòtan pou l parèt an kreyòl. Filozofi boudis chaje ak bon liv, men mwen te vle tradui Damapada a paske se yon tèks ki trè bèl enpi ki gen anpil bon leson pou tout moun ladan l.
Mwen pa t sèvi ak nenpòt vèsyon Damapada a, men yon vèsyon tibeten ki soti nan yon tradisyon boudis ki vivan enpi dinamik depi dikdantan. Sa vle di, vèsyon nou itilize a, se yon vèsyon ki fè pati yon tradisyon boudis ki toujou la enpi ki egziste depi plis pase mil ane.
Se vre, vèsyon orijinal la te parèt an premye nan lang Pali a. Lang Pali a se yon lang yo te pale nan lès Lend lan. Piti piti boudis ki t ap pale lang Pali a te vin disparèt. Dayè pratik boudis la te desann nèt nan Lend men l te kontinye djanm deyò peyi Lend lan nan peyi tankou Tibèt, Lachin, Kore, Japon, Taylann ak lòt peyi ankò. Nan peyi tankou Tibèt oswa Kore toujou genyen yon kominote boudis ki anfòm nèt. Konsa, vèsyon kreyòl mwen an baze sou yon vèsyon angle ki li menm baze sou yon vèsyon tibeten ki li menm baze sou vèsyon orijinal nan lang Pali a. M poko wè yon vèsyon angle ki pi klè pase sa ki site anba a:
Anonim. 1985. Dhammapada. Tradui de pali an tibeten pa dGe-’dun Chos-’phel; tradui an angle de tibeten an pa Dharma Publishing Staff. Berkeley: Dharma Publishing.
Tradiksyon sa a se yon travay preliminè. Menm si tradiksyon mwen an manke yon souplès natifnatal, m kwè l vo lapenn ofri l bay piblik la kanmenm. Tanzantan mwen pral mete yon lòt chapit ki sòt nan Damapada a sou sitwèb sa a.
Bibliyografi
Anonim. 1985. Dhammapada. Tradui de pali an tibeten pa dGe-’dun Chos-’phel; tradui an angle de tibeten an pa Dharma Publishing Staff. Berkeley: Dharma Publishing.
Armstrong, Karen. 2001. Buddha. New York: Viking.
Back to Ben Hebblethwaite's Homepage


text:
Ann Ayiti, Premye Minis Laurent Lamothe, ki tap prezide seremoni enstalasyon nouvo manm gouvènman an mèkredi 23 janvye 2013 la, di li enpòtan pou minis yo travay pou yo bay rezilta nan benefis popilasyon an.
Pandansetan, prezidan asanble nasyonal la, Senatè Simon Dieuseul Desra –ki tap reyaji sou fòmasyon kabinè a- di li regrèt le fèt ke gouvènman an pat fè apèl ak lòt sektè politik nan moman li tap chwazi nouvo vizaj pou antre nan kabinè a, menm si li bat bravo pou prezans 2 lòt fanm nan ekip ministeryèl la.
Klike sou ikon ki agoch la pou w koute yon repòtaj korespondan nou Rotchild Francois Junior.


text: WASHINGTON, DC— Yon delegasyon palamantè ayisyen ki gen 3 senatè ak 3 depite fè chita pale semèn sa a avèk plizyè gwo responsab Depatman Deta ameriken sou situasyon politik la nan peyi Dayiti. Depite Rodon Bien-Aimé, reprezantan Mirebalais-Boucan-Carré -Cerca-Carvajal, di Lavwad'lamerik prezidan delegasyon an se Simon Dieuseul Desra, lidè sena ayisyen an. Li ajoute pandan sejou nan kapital federal ameriken an gwoup la dwe asiste tou Fowòm Diaspora Ayisyen an kap dewoule nan katye jeneral Oganizasyon Eta Ameriken yo, OEA, nan Washington, DC.


text: 1Jezi sanble douz disip li yo, li ba yo pouvwa ak otorite pou chase tout move lespri, pou geri tout maladi. 2Apre sa, li voye yo mache fè konnen gouvènman Bondye Wa a, li voye yo geri malad yo tou. 3Li di yo: — Pa pran anyen pou vwayaj la: ni baton, ni sak, ni pen, ni lajan, pa menm yon rad derechanj. 4Rete nan yon sèl kay, kay kote y'a resevwa nou an, jouk nou pati kite peyi a. 5Tout kote moun pa vle resevwa nou, kite lavil sa a, souke pousyè pye nou. Konsa yo p'ap ka di nou pat avèti yo. 6Disip yo pati, yo mache ale nan tout bouk, yo t'ap anonse bòn nouvèl la, yo t'ap geri moun malad toupatou. 7Lè sa a, Ewòd t'ap gouvènen nan peyi Galile a. Li te pran nouvèl tou sa k t'ap pase. Men, li pat konnen sa pou l te kwè. Gen moun ki t'ap di: — Se Jan Batis ki leve pami mò yo. 8Gen lòt ki t'ap di: — Se Eli ki parèt. Gen lòt ki t'ap di ankò: — Se yonn nan ansyen pwofèt yo ki leve pami mò yo. 9Men Ewòd t'ap di: — Mwen te fè koupe tèt Jan. Men, nonm mwen tande y'ap nonmen non l anpil la, kilès li ye menm? Li t'ap chache wè Jezi. 10Lè apòt yo tounen, yo rakonte Jezi tou sa yo te fè. Li pran yo avèk li, yo pati ansanm pou kont yo pou lavil Betsayda. 11Men, lè foul moun yo vin konn sa, yo pati dèyè li. Jezi resevwa yo, li pale yo sou peyi kote Bondye Wa a, li geri tout moun ki te malad. 12Lè solèy konmanse kouche, douz disip yo pwoche bò kote Jezi, yo di li: — Voye moun yo ale pou yo ka achte manje, pou yo jwenn kote pou yo dòmi nan bouk yo ak nan vwazinay la. Paske isit la nou nan mitan yon dezè. 13Jezi di yo: — Poukisa nou pa ba yo manje pito! Men, yo reponn: — Nou gen senk pen ak de pwason sèlman. Ou ta vle pou n'al achte manje pou n bay tout pèp sa a? 14(Te gen senkmil (5.000) gason konsa.) Jezi di disip li yo: — Fè yo chita pa ranje senkant konsa. 15Disip yo koute l, yo fè tout moun chita. 16Jezi pran senk pen ak de pwason yo, li leve je li nan syèl, li rann gras sou manje a. Apre sa, li separe li, li renmèt disip yo pou mache distribye bay foul la. 17Tout moun manje vant plen. Lèfini, disip yo ranmase douz panyen plen moso ki te rete. 18Yon jou, Jezi te pou kont li, li t'ap lapriyè. Disip li yo vin jwenn li, li mande yo: — Ki moun yo di mwen ye? 19Yo reponn li: — Gen moun ki di ou se Jan Batis! Gen lòt ki di ou se Eli. Gen lòt ankò ki di ou se yonn nan ansyen pwofèt yo ki leve pami mò yo. 20Li mande yo: — Bon, nou menm menm, ki moun nou di mwen ye? Pyè reponn li: — Ou se Kris la, moun Bondye chwazi pou voye a. 21Jezi pase yo lòd sevè pou yo pa di pèsonn sa. 22Apre sa, li di yo: — Mwen menm, Moun Bondye voye nan lachè a, mwen gen pou m soufri anpil. Chèf fanmi yo, chèf prèt yo ak dirèktè lalwa yo, yo yonn p'ap vle wè mwen. Y'ap fè yo touye mwen. Men, sou twa jou m'ap leve sòti vivan nan lanmò. 23Epi li di yo tout: — i yon moun vle mache dèyè m', se pou li bliye tèt li. Se pou li pote kwa li chak jou, epi swiv mwen. 24Paske, moun ki ta vle sove lavi l va pèdi li. Men, moun ki va pèdi lavi l poutèt mwen, l'a sove li. 25Kisa sa ta sèvi yon moun pou l ta genyen lemonn antye, si l pèdi nanm li, ou si l detwi lavi li? 26Si yon moun wont di se moun mwen li ye, si li wont pale pawòl mwen, enben, mwen menm tou, Moun Bondye voye nan lachè a, lè m'a tounen nan tout pouvwa m ak tout bèl pouvwa Papa m, nan mitan lame zanj li yo, m'a wont pran li pou moun pa m tou. 27Sa m'ap di nou la a, se vre wi: nan moun ki la kounyeya, gen ladan yo ki p'ap mouri san yo pa wè gouvènman Bondye a. 28Wit jou konsa, apre li te fin di pawòl sa yo, Jezi pran Pyè, Jan ak Jak. Li moute sou yon mòn pou l'al lapriyè. 29Antan li t'ap lapriyè, figi l pran chanje, rad li vin klere tou blan. 30Te gen dezòm ki t'ap pale ak Jezi: se te Moyiz ak Eli, 31ki te parèt nan mitan yon bèl limyè ki sòti nan syèl la. Yo t'ap pale avèk li sou jan li ta pral mouri lavil Jerizalèm pou l te ka akonpli misyon li. 32Yon bon dòmi te gentan vòlè Pyè ak kanmarad li yo. Men, lè yo leve, yo wè bèl limyè ki te vlope Jezi ansanm ak de mesye ki te bò kote l yo. 33Antan mesye yo ta pral kite Jezi, Pyè di li: — Mèt, sa bon nèt wi pou nou isit la. Annou moute twa tant: yonn pou ou, yonn pou Moyiz, yonn pou Eli. Li pa te konnen sa li t'ap di. 34Pandan li t'ap pale konsa, yon nyaj vin kouvri yo ak lonbray li. Lè disip yo wè nyaj la ap vin sou yo, yo te pè. 35Lè sa a, yo tande yon vwa ki sòti nan nyaj la ki di: — Moun sa a se pitit mwen, moun mwen chwazi a. Koute li! 36Apre vwa a fin pale, Jezi te pou kont li ankò. Disip yo te fèmen bouch yo sou sa. Lè sa a, yo pat rakonte pèsonn sa yo te wè. 37Nan denmen, yo desann sòti sou mòn lan. Yon gwo foul moun te vin kontre Jezi. 38Nan mitan foul la, yon nonm pran rele: — Mèt, tanpri, voye je ou sou pitit gason m lan. Souple, se yon sèl la mwen genyen. 39Li gen yon movezespri ki konn pran li. Lè konsa, lespri a fè li fè gwo rèl. Li souke li byen souke epi li fè li kimen. Se pa ti maltrete li maltrete ti bway la. Epi se avèk anpil traka lè pou li soti sou li. 40Mwen te mande disip ou yo pou yo te chase move lespri a, men yo pat kapab. 41Jezi reponn: — Ala ras moun san konfyans! Ala ras moun pèvèti! Jouk kilè pou m' rete nan mitan nou! Jouk ki tan pou m' sipòte nou ankò! Mennen ti bway la ban mwen. 42Pandan yo t'ap mennen ti bway la vini, movezespri a fese li atè souke li byen souke. Men Jezi te pale byen rèd ak movezespri a. Li geri pitit la epi li renmèt li bay papa li. 43Tout moun te sezi pou wè jan Bondye gen pouvwa. Pandan moun yo te nan ladmirasyon pou tou sa Jezi t'ap fè konsa, Jezi di disip li yo: 44— Fè sa antre nan tèt nou byen: Mwen menm, Moun Bondye voye nan lachè a, mwen gen pou m tonbe anba men lèzòm. 45Men, disip yo pat konprann pawòl la. Sans li te kache pou yo, yo pat ka konnen sa sa te vle di: epi yo te pè poze l kèsyon sou sa tou. 46Apre sa, disip yo t'ap diskite antre yo pou konnen kilès pami yo ki gen plis enpòtans. 47Jezi vin konnen lide ki te nan tèt yo: li pran yon timoun piti li mete l bò kote li. 48Epi li di yo: — Nenpòt moun ki resevwa timoun sa a poutèt mwen, se mwen menm li resevwa. Moun ki resevwa m', li resevwa moun ki voye m' lan. Moun nan mitan nou ki pi ba a, se li ki gen plis enpòtans lan. 49Jan pran lapawòl, li di: — Mèt, nou te wè yon nonm ki pran non ou pou chase move lespri. Nou te vle anpeche l fè sa paske li pa t'ap mache avèk nou. 50Jezi reponn li: — Kite l non. Moun ki pa kont ou, se moun pa ou li ye. 51Dat pou Jezi te moute nan syèl la t'ap pwoche. Lè sa a li pran desizyon l, li pran chemen Jerizalèm. 52Li voye kèk moun devan. Yo pati. Yo antre nan yon bouk nan zòn Samari pou prepare rive Jezi. 53Men, moun yo pat vle resevwa l, paske li ta pral Jerizalèm. 54Lè Jak ak Jan, de nan disip yo, wè sa, yo di li: — Mèt, ou pa ta vle nou bay lòd pou dife nan syèl la desann fin ak yo? 55Jezi vire bò kote yo, li pale byen sèvè ak yo. 56Apre sa, y'ale nan yon lòt bouk. 57Pandan yo t'ap mache, yon nonm di Jezi konsa: — M'ap swiv ou tout kote ou prale. 58Jezi reponn li: — Chat mawon gen twou yo, zwazo nan syèl la gen nich yo tou. Men, mwen menm, Moun Bondye voye nan lachè a, mwen pa gen kote pou m poze tèt mwen. 59Jezi di yon lòt: — Swiv mwen. Men, nonm lan reponn li: — Mèt, pèmèt mwen al antere papa m anvan. 60Men, Jezi di li: — Kite moun mouri antere moun mouri yo. Ou menm, al fè konnen gouvènman Bondye a. 61Yon lòt di l ankò: — M'ap swiv ou wi, Mèt. Men, kite m al di moun lakay mwen yo orevwa. 62Jezi reponn li: — Moun ki gentan mete men nan travay epi k'ap vire gade dèyè, moun sa a pa gen plas li kote Bondye wa a.


text:
Notebook
-
Mwen se...
Non mwen Essence ye. M gen 25 an. Sè mwen gen 23 an. Non li se Ebony. Nou gen 2 chen. M se chòt epi sè mwen ro ye. M pa gen lajan nan. Vle travay avèk timoun epi imigran. Papa nou kapab ranje nepòt...
-
My Family
Mwen genyen yon gwo fanmi, yon bèl fanmi. Papa mwen se yon bon travayè, manman mwen tou. Mwen gen yon frè epi kat sè. Sa ki fè m pi kontan, se paske nou tout se pitit Bondye nan Jezikris.
-
Ayiti yon bèl peyi !
Ayiti se yon bèl peyi Ki pozisyone nan karayib la. Lontan yo te rele ayiti : la perle des Antilles . Paske Li te konn pwodwi anpil bagay e se te peyi Ki te bay anpil pwodwi tankou kakawo, koton, ka...
-
Ki jan ou ye pou tout moun?
li se ete deja. epi li se cho ici anpil. men,mwen kontan! paske m'ap vini to mer avek fami mwen. nou te prepare yo manje sa. mwen espere nou gen yon bon bagay. :)
-
Bonjou!
Bonjou! Mwen rele Marie. M pale Japone ak Angle. M ap aprann Ayisyen et Fwansè. M pa konprann diferans ant 'ak' et 'et'.
-
An nou pale kreyòl!
Kreyòl Ayisyen an se youn nan lang ki pi fasil ki genyen. Epi avèk melanj kèk mo afriken ak anpil lòt mo franse, kreyòl la se yon lang ak anpil melodi. Lè ou ap pale li, li byen woule sou lang ou t...
-
Kreyòl Ayisyen
Bonjou! Non mwen se Lucas, m'se brezylien e mwen vle aprann kreyòl ayisyen paske m'pale deja franse e li sanble dwe trè fasil. Mwen renmen yo aprann dyalèk e mwen vle travay kòm volonte na Ayiti yo...
-
Leçon de Russe
Ha KaBkaзe ДeTи, чTo BaM здecb HpaBиTcя? EMy и MHe HpaBиTcя Mope. A eй HpaBиTcя лec ИM Bcë HpaBиTcя. Дa здecb oчeHb xopoшo. Здecb ecTb Bcë. Nan "Caucasus," caucasus se yon mòn ki passe L...
-
Ap aprann kreyol le pesonn pa pale se difisil
mwen te pwomet mwen ayisyen zanmi mwen ta aprann kreyol anvan prochen sezon ete men pesonn pa pale nan Alabama haha. se difisil. mwen dwe itilize google translate ak youtube....(speaking of) nepot ...
-
Haitian Creole- beginner.
-Ki jan ou rele? -Mwen rele Sarah. -Ki jan ou ye? -m'bien. :)
-
introduction
Bonjour. nom mwe sarah. je alle l'ecole. me pa'cab pale creole bon. aidem, si vlou ple
-
Mwen renmmen presente mwen menm.
Bonjou tout moun. Mwen renmmen presente mwen menm en kweyol. Mwen rele Danielle e m soti Ozetazini. Mwen konpwan kweyol tout petit. M renmmen apwan anpil. Mwen kwe sa bel. Pase un bel jounen. ...
-
Mwen konpran kwèyol tout petit.
Boujou tout moun. Mwen ta rennem fè konasans ou. Woy! kwèyol bèl. Mwen ta renmen aprann kwèyol. Mwen konpran kwèyol tout petit. Ki kote vle ou ? Mwen vle etazini. Paran ' m vle twinidad. ...
-
Quatrième texte en créole haïtien
-Sake pase ? -Mwen byen e ou menm ? -Mwen byen tou, mèsi. Kijan ou rele ? -Mwen rele Danielle. Kijan ou rele ? -Mwen rele Fito. -E kijan li rele ? -Li rele Mona ? -Bonjou Mona. Mwen konta...
-
Un texte pour me présenter en créole haïtien
Bonjou tout moun. Mwen rele Danielle e wwen byen. Na wè demen.


text:
Hebert Logerie
Drapo Ayisyin - Poem by Hebert Logerie
Se pa koulè twal ki fè drapo sa sèlman
Drapo pa nou an te fèt ak swè e san
Li te fèt nan sakrifis, nan batay
Nan krase kò, nan gro batay
Pou lonè, pou dinite, pou respè
Pou santiman, pou libète e pou la pè
Se yon ban nèg brav, ki te rasanble
Se te Tousin, Desalin, Petyon, Anri Kristòf,
Neg vanyan, neg brav, neg kite tòf
Ki te monte yon konbit, ki te kampe
Pou defan doa nou, pou nou ka gin yon ti kote
Yon peyi ke nou te ka rele pa nou
Pou okin moun paka choute nou
Dèyo kwè yon ti toutous, lè yon move tafia rasis
Pase nan tèt kalbas tèt ravèt po lanvè, lè doub sis
Inbesilite rasis ap neye nan tèt zòt, nan zo bwa tèt yo
Yon moun ki rasis gin pwoblem, se yon yoyo
Ki pedi fisèl, se yon kap ki pèdi fil
Kap chèchè xkiz ka madan Mango Fil
Nou fèt pou nou bat lestomak nou
Nou fèt pou nou defan drapo nou
Si li vini pou nou mouri pou li
Nap mouri pou li, nap mouri
Pou bèl fanm sila, kap flote nan sièl la ak gro van
E ki ap joue ak ti van pou defan
Valè nou, fiète nou, e respè nou
Drapo nou reprezante nou, se nou
Se imaj nou, se kè nou kap bat toutan
Se imaj gran paran nou kite vanyan
Kite brav, ki pat pè mouche lanmor
Kite pou nou, pou pitit nou
Drapo nou se yon gro sinbol
Fok nou defan drapo si la ak vi nou
Se yon gro eritaj ke zansèt nou yo kite pou nou
Pou zòt, pou moun ka respecte nou
Pou nou ka bat troa foa lestomak nou
Pou tout lòt peyi konnin ke nou se moun tou.
Comments about Drapo Ayisyin by Hebert Logerie
Read this poem in other languages
This poem has not been translated into any other language yet.
Hebert Logerie's Other Poems
Famous Poems
-
Phenomenal Woman
Maya Angelou
-
Still I Rise
Maya Angelou
-
The Road Not Taken
Robert Frost
-
If You Forget Me
Pablo Neruda
-
Dreams
Langston Hughes
-
Annabel Lee
Edgar Allan Poe
-
Caged Bird
Maya Angelou
-
If
Rudyard Kipling
-
Stopping By Woods On A Snowy Evening
Robert Frost
-
A Dream Within A Dream
Edgar Allan Poe


text:
Nan vil Okay, nan Depatman Sid Ayiti, yon gwoup jèn gason ki rele tèt yo “Lepolis” anonse y ap pran tout dispozisyon ki nesesè pou yo defann tèt yo, si otorite yo ap pèsekite yo.
Lidè mouvman sa a fè anons la nan moman popilasyon an fè konnen kè-sote pou prezans gwoup sa a pa kreye plis dezòd nan peyi a, pi espesyalman nan rejyon sid la. Aksyon piblik deja an mouvman kont sitwayen ki fè pati òganizasyon « Lepolis ».
Klike sou ikon agoch la pou w koute detay avèk korespondan nou nan vil Okay, Jean Herns Eliscar, ak lòt repòtaj sou aktyalite a ann Ayiti.


text:
Dimanch 29 novanm
Li tande nou. — 1 Jan 5:14.
Si w ta renmen jwenn benediksyon menm jan ak moun ki nan sèvis aplentan yo, fè Jewova konn sa (1 Jan 5:15). Pale ak moun ki pyonye yo. Si w remake li pa posib pou w vin pyonye pou kounye a, fè tout sa w kapab pou w vin gen yon pi bon relasyon ak Jewova lè w patisipe plis nan ministè a. Apre w fin egzamine sitiyasyon w nan lapriyè, ou kapab rann ou kont si w fè kèk chanjman nan pwogram ou oswa nan fason w ap viv, w ap ka vin pyonye. Si w vin pyonye, w ap jwenn plis jwa lontan pase kèlkeswa sakrifis w ap gen pou w fè. W ap vin gen plis satisfaksyon dèske w met enterè Wayòm nan anvan enterè pa w (Mat. 6:33). W ap vin gen plis jwa lefètke w ap sèvi lòt moun. Anplis de sa, w ap vin gen plis opòtinite pou w panse ak Jewova, pou w pale de li, pou w vin gen plis lanmou pou li, e pou w fè kè l kontan. w13 15/9 5:16, 17.
Lendi 30 novanm
Se pa kont nou n ap plenyen, men se kont Jewova. — Egz. 16:8, “NW”.
Jewova ak Jezi se de Bèje ki pafè. Men, bèje Jezi chwazi pou pran swen kongregasyon an pa pafè. Piske se konsa, sa ka fè l difisil pou kèk moun suiv direksyon ansyen yo bay. Moun sa yo kapab rezone konsa: ‘Yo se moun enpafè menm jan avèk nou. Poukisa nou ta dwe koute konsèy y ap bay yo?’ Nou dwe gen yon bon pwennvi sou erè yo fè yo ak feblès yo gen lakay yo. Ekriti yo pa kache anyen konsènan erè moun Jewova te konn itilize pou gide pèp li a te konn fè yo (2 Sam. 12:7-9; Mat. 16:18, 19; Jan 13:38; 18:27; Gal. 2:11-14). Lefètke Jewova te fè moun ki te ekri Bib la ekri erè moun li te chwazi yo te fè yo, se montre li te vle montre li kapab sèvi ak moun enpafè pou gide pèp li a. Nou pa dwe sèvi ak enpèfeksyon moun ki pran latèt pami nou nan epòk nou an kòm eskiz pou n plenyen kont yo oswa pou n pa respekte otorite yo. w13 15/11 4:11-13.
Madi 1ye desanm
Tout sa ki nan Ekriti yo [...] itil pou [...] korije. — 2 Tim. 3:16.
Lè chèf relijye juif yo t ap plenyen lefètke Jezi te aji byen ak “pèseptè ansanm ak moun k ap pratike peche”, Jezi te di yo: “Se pa moun ki an sante ki bezwen doktè, men se moun ki malad ki bezwen doktè. Kidonk, al aprann sa sa vle di: ‘Se mizèrikòd mwen vle, se pa sakrifis.’” (Mat. 9:11-13). Avèk pasyans ak jantiyès, li te esplike tout moun Pawòl Bondye a. Se sa k fè, moun ki te gen imilite yo te vin konnen Jewova kòm yon “Bondye ki gen mizèrikòd ak konpasyon, ki pa prese fè kòlè, ki chaje bonte ki plen lanmou e ki chaje ak verite”. (Egz. 34:6, NW.) Lè n suiv egzanp Jezi, n ap kapab wè fason pou n ede lòt moun. Yon moun ki fache gendwa di n byen fò: ‘Mwen gen pou m regle avè w tande!’ Men, “Ekriti yo” pa otorize nou pou n pale ak yon moun san nou pa pran santiman l an konsiderasyon. Byen souvan, lè n pale mal ak yon moun se tankou nou ba l yon “kout ponya” paske sa ka fè l gen anpil lapenn epi sa pap fè l jwenn okenn byenfè. — Pwo. 12:18. w13 15/4 2:12, 13.


text:
Nan Endonezi, sekouris fè konnen yo jwenn kadav kèk moun tou prè debri yon avyon pasaje Larisi ki fè aksidan sou pan yon montay plen karyann ak doukla, o sid Djakata, kapital la.
Aparèy la fè aksidan an pandan li tap patisipe nan yon vòl demonstrasyon.Daprè otorite yo, operasyon sekou yo pral kontinye; men yo lanse avètisman pou di pa tèlman genyen chans ankò pou yo jwenn moun ki sove pami anviwon 50 pasaje ki te abò avyon an ki te disparèt sou ekran rada yo mèkredi.
Prezidan endonezyen an, Susilo Bambang Yudhoyono, pale pou l di yo lokalize debri avyon an sou mòn Salak, ki gen sou li yon vòlkan ki pa an aktivite.
Prezidan Yudhoyono fè konnen:
“Avyon an fè aksidan sou yon falèz nan Mòn Salak. Mwen pale dirèkteman avèk ofisye militè nou ki sou teren an, sou yon distans yon kilomèt edmi ak anplasman aksidan an. Yon ankèt total dwe kòmanse imedyatman. Yon operasyon pou jwenn pataje ki te abò a e pote yo sekou, se priyorite a sa."
Manm fanmi pasaje yo –ki reyini nan ayewopò entènasyonal kapital a- te pran kriye lè yo aprann yo rive lokalize debri aparèy la.